Bila Ada Adik Baru, 5 Perkara Ini Buat Mama Rindu Dekat Anak Sulung

“Dah tertidur pulak si Irfan ni. Puas dia ajak kita main Lego dengan dia tadi. Alahai, kesiannya anak Mama yang sorang ni. Maafkan Mama ya…”
Bila dah ada adik baru, bermulalah rutin harian yang sibuk seperti mana kita mula mendapat anak pertama dulu. Cuma cabaran kali ini pasti berbeza sebab kita punya seorang lagi anak yang masih perlu diurus.

Itulah anak sulung kita. Anak yang paling awal menghuni rahim kita. Kita semua punya ‘connection’ yang mendalam dengan mereka. Sebab di sebalik kelahiran mereka, kita juga ‘terlahir’ sebagai seorang ibu. Ibu yang tak punya pengalaman. Ibu yang serba kekurangan. Ibu yang banyak ‘trial and error’.
Bila lahirnya adik baru, Mama selalu rindukan anak sulungnya walaupun kebanyakan masa tertumpu pada si adik.

5 Perkara Yang Buat Mama Rindu Sangat Dekat Anak Sulung
Ini 5 perkara yang akan buat kita rasa ‘rindu’ pada si anak sulung, terutamanya ketika baru melahirkan anak kedua.

1. Bila Kita ‘Ter’marah Dia
Ketika mengandung lagi, mungkin kita dah mula rasa penat nak melayan anak sulung. Tapi kita tahankan juga sebab kasihan.
Bila dah lahir si adik, Mama rasa macam dah tak ada tenaga lagi. Dengan penat tak cukup tidur, menyusukan bayi, mengurus makan minum suami, rasa tak terdaya nak menguruskan semuanya seorang diri.
Jadi bila si sulung buat ‘perangai’ sikit, kita pun mudah emosi, sedangkan mereka cuma nakkan perhatian kita.
Foto Kredit : dawnnews.tv
2. Bila Kita Asyik Jawab ‘Sekejap’
Apa-apa yang anak sulung minta, kita selalu jawab ‘sekejap lagi’. Kalau dulu kita akan usahakan untuk layan permintaan mereka seawal mungkin. Sekarang dengan bayi di pangkuan, kita dah tak menang tangan untuk penuhi permintaan mereka.
Mama selalu rasa bersalah bila terpaksa jawab benda yang sama berulang kali.
Foto Kredit: newmommymedia.com/
3. Bila Kita Kurang Masa Untuk Dia
Kadang-kadang terkenang waktu dulu masa kita hanya berdua dengan dia. Dialah peneman setia Mama walau di mana-mana.
Dia yang sentiasa dengan kita 24 jam siang dan malam. Dia tak pernah jemu dengan Mama. Dialah kekuatan Mama. Bila Papa outstation, dia yang teman Mama. Bila Mama bersedih, dia ada. Bila Mama gembira, dia lagi suka.
Kalau boleh memang kita nak luangkan banyak masa dengan dia. Tapi akhir-akhir ni rasa penat bukan kepalang. Baru ada mood nak berbual dan bermain sekejap, si adik pula dah menangis!
www.today.com
4. Bila Dia Mula Cari Papa
Dulu dia selalu dengan Mama. Bila Mama asyik sibuk menguruskan keperluan adik, Mama suruh minta apa-apa dekat Papa.
Sekarang dia dah biasa minta apa-apa dekat Papa. Walaupun memudahkan Mama, kadangkala rasa rindu nak dengar dia minta itu ini dengan kita. Mungkin dia sendiri dah faham dan tak nak susahkan kita.
Alahai, cemburu pun ada bila tengok diorang bergelak sakan tanpa kita.
Foto Kredit : newhdwallpaper.in
5. Bila Kita Sedar Dia Semakin Besar
Semakin hari, anak sulung kita dah makin pandai berdikari. Kalau dulu hari-hari kita perhatikan mereka. Sekarang mungkin ada benda yang kita terlepas pandang. Tahu-tahu, dia dah belajar buat banyak benda sendiri.
Kalau dulu kita yang uruskan semuanya, sekarang dia dah belajar urus keperluan diri. Nak tunggu kita mungkin lambat sangat, last-last dia yang ambil nasi sendiri. Dia dah boleh pakai baju sendiri, mandi sendiri, tidur di bilik sendiri. Dalam terkedek-kedek dia tu pun, kalau boleh dia siap nak tolong Mama lagi.
Kita pun tersedar yang anak sulung kita dah makin besar. Mana anak sulung kita yang clingy sangat dulu? Mana anak sulung kita yang manja sangat dulu? Mana anak sulung yang kita asyik peluk cium dulu? Tolonglah jangan cepat sangat besar!
Foto Kredit: scarymommy.com
Dulu Cuma Kita Dan Dia
Inilah antara moment yang akan buat kita rindu dengan anak sulung kita. Dah tentulah kita akan rasa rindu sebab dulunya hanya kita dan dia. Rasanya semua ibu akan mengalami pengalaman yang sama, terutamanya ketika menyambut kehadiran anak kedua.
Sebab itulah orang kata anak sulung ni hubungannya luarbiasa dengan ibu. Bukanlah nak kata pilih kasih, setiap anak ada keistimewaan masing-masing dan inilah antara kelebihan setiap anak sulung.
Agaknya kalau ada anak ketiga dan keempat nanti, macam mana pula ya?


8 Makanan Semulajadi Tingkatkan Selera Anak. Tak Perlu Ubat!

“Aduhai, liatnya nak suruh makan. Habis semua diludah. Kita pun naik ‘tension’. Setiap kali disuruh makan macam nak berperang! Bukan yang baby saja, anak yang dah besar pun sama juga. Baru makan sikit dah buat ‘lembik’. Macam-macam alasan… Penat kita kerah otak nak masak menu istimewa buat mereka…”
Ibu-ibu mesti risau kalau anak kurang makan.
Dah macam-macam resipi dicuba. Malah, pelbagai hiasan pun dah dihias pada makanan tersebut. Yalah, ingatkan dah buat cantik-cantik macam dalam TV tu mereka akan tertarik nak cuba makan. Tapi…… Langsung tak jalan!

Kenapa Anak Kurang Makan?
Tahukah anda, salah satu penyebab anak kurang makan adalah sistem penghadaman yang kurang efektif. Sebab itulah, biasanya seorang yang kurang atau tidak makan sayur-sayuran dan sering sembelit sering dikaitkan dengan kurang selera makan. Anak-anak biasanya begitu, bukan?
Menurut sebuah akhbar tempatan, perubatan Tradisional Cina pula mempercayai gangguan fungsi hati boleh menyebabkan gangguan selera dan pencernaan. Mereka yang kerap mengalami sembelit sebenarnya dipercayai mengalami gangguan fungsi hati, iaitu organ utama yang membantu tubuh mendetoksifikasi.

Foto Kredit: thestar.com

8 Bahan Semulajadi Menambah Selera
Berikut adalah beberapa bahan semulajadi yang boleh diambil oleh mereka yang kurang selera makan.
1. Anggur
Anggur adalah antara buah-buahan yang anda dapat berikan kepada anak dengan kerap. Buah ini memiliki zat asidik yang membantu tubuh badan mencernakan makanan dengan baik.
Oleh itu, ia dikatakan dapat meningkatkan rasa lapar dan sekaligus menaikkan selera makan.
Dapatkan anggur daripada pelbagai warna dan saiz supaya mereka lebih berminat untuk mencubanya.
2. Epal
Foto Kredit: onlineremedies.in
Seperti anggur, epal juga mempunyai kandungan zat yang hampir sama dalam membantu fungsi penghadaman agar lebih efektif.
Kisarkan epal dan jadikannya sebagai jus atau ‘smoothie‘ jika anak anda lebih suka memakan makanan jenis pencuci mulut. Kadang-kadang anak yang tak suka makan ni boleh dipujuk dengan minuman, betul tak?
3. Tomato
Sesetengah sayuran seperti tomato juga mempunyai kuasa untuk mengembalikan selera makan.
Tambahkan tomato segar dalam makanan yang mungkin diminati oleh anak-anak seperti pizza, spageti, atau apa-apa kuah yang boleh dinikmati bersama nasi.
Kalau anak-anak suka memakannya begitu saja, tentulah lebih baik!
4. ‘Banana Milkshake’
Foto Kredit: cdkitchen.com
Gabungan pisang dan susu ini amat berkesan untuk memacu selera makan. Ia mengandungi enzim-enzim perncernaan yang menjadikan tubuh lebih efektif untuk memproses makanan. Jadi, badan akan bersedia untuk menerima lebih lagi makanan selepas mengambilnya.
Untuk hasil yang lebih berkesan, gunakan susu badam dan tambahkan sedikit halia, madu, dan jus lemon ke dalam susu kocak ini.
Wah, gabungan semua bahan-bahan ‘super food’ dalam satu gelas!
5. Snek Makanan Kering
Seelok-eloknya, perkenalkan snek berkhasiat yang boleh diambil di antara waktu makan.
Buah-buahan kering tanpa gula atau garam berlebihan seperti kismis, kurma, buah tin, kacang badam, walnut dan kacang cerdik ‘pistachio’, adalah antara snek yang sangat bermanfaat untuk tubuh badan. Selain itu, pengambilannya secara kerap turut mampu menambah selera anak kurang makan.
6. Halia
Halia mengandungi sejenis cecair yang mampu mempertingkatkan fungsi penghadaman. Ia juga membantu membuang gas dalam badan yang dihasilkan semasa proses penghadaman.
Oleh kerana rasanya yang agak pahit dan pedas, cara paling mudah untuk diberikan kepada anak ialah dengan memasukkan hirisan kecil dalam masakan anda. Dalam kuantiti yang sedikit, ia mampu menaikkan rasa dan menjadikan makanan seperti sup dan bubur ayam lebih beraroma.
Jika anda terfikir untuk membelikan vitamin untuk anak anda, sebenarnya anda boleh membuat pes semulajadi dengan gabungan halia, lada hitam, dan jus lemon. Pes ini diadun dan diambil semasa perut kosong setiap hari. Insya Allah, anda akan dapat melihat kesannya dalam masa 15 hari.
7. Lada Hitam
Lada hitam boleh ditaburkan sedikit dalam pelbagai makanan, contohnya ‘garlic bread’. / Foto Kredit: browneyedbaker.com
Beberapa jenis herba lain turut memiliki manfaat yang setara dengan halia dalam membantu proses pencernaan.
Lada hitam adalah salah satu daripadanya. Ia membantu usus untuk membuang ‘angin’ yang menjadi penyebab anak kurang makan.
Sesuai juga dimasukkan dalam sup selain boleh digunakan sebagai perasa untuk memanggang atau menggoreng. Tambahkan dalam ‘garlic bread‘ pun sedap!
8. Kayu Manis
Herba kayu manis bukan saja boleh ditambah pada makanan berlauk, ia turut memberi kesedapan dalam kuih, roti, kek, minuman, serta banyak lagi pencuci mulut.
Selain kayu manis, kebanyakan herba dan sayuran lain yang berasa pahit seperti halba, peria, buah tunjuk langit membantu hempedu penghasilan jus pencernaan dalam badan.
Foto Kredit: xnet.ynet.co
Cuba Konsisten, Jangan Mengalah!
Anak kurang makan tidak bermaksud dia tidak normal. Mungkin tubuh badannya sudah memenuhi keperluannya. Atau, mungkin juga anak anda baru ber’cerai susu’ dan dalam proses mengenali makanan tersebut. Jadi, layankan dahulu karenah mereka sementara mereka belajar menyukai makanan.
Di samping itu, perlulah sentiasa konsisten dan jangan berputus asa, memang sukar berhadapan dengan anak sebegini – dapatkan sokongan daripada pasangan anda. Kalau tak larat masak, gilirkan dengan makanan yang dibeli.
Namun, perhatikan tanda-tanda yang membimbangkan seperti sembelit, sakit perut, mudah terkena demam, batuk, atau selsema. Selain itu, ada juga pakar perubatan yang menghubungkan kencing malam dengan sembelit atau masalah dalam pencernaan.


Takut Bersalin? Ketahui 6 Kesan Buruk Rasa Takut Bersalin!

Takut Bersalin?
Perasaan takut untuk bersalin ialah perkara biasa yang pasti dirasai oleh semua wanita mengandung. Tambahan pula jika mereka pernah mendengar cerita-cerita bersalin yang menakutkan daripada kawan-kawan atau melihatnya di TV atau Youtube. Memori tentang sakit sudah dirakamkan daripada cerita-cerita tersebut seperti yang telah dikupas dalam bab sebelum ini. Sebab itu perlu tahu, kenapa bersalin itu sakit?
Sistem canggih ini sangat berhubung rapat dengan proses bersalin. Perasaan takut diterima sebagai mesej dan diproses sebagai ketakutan yang amat dasyat. Mesej negatif ini akan diproses menjadi sistem kepercayaan dan memberi kesan buruk pada emosi ibu dan bayi.

Antara kesan-kesan buruk perasaan takut bersalin terhadap sistem badan adalah seperti berikut :
1. Hormon Stress Terhasil

Apabila perasaan takut dan stress tidak dibuang hingga tibanya saat mahu melahirkan bayi, sistem pertahanan badan akan menghasilkan hormon stress iaitu, catecholamine. Badan akan menerima mesej untuk menjadi beku atau bahasa lainnya ialah “fight, flight atau freeze”.

2. Menyukarkan Darah dan Oksigen Sampai ke Rahim
Rahim wanita tidak diciptakan sebagai mekanisma pertahanan badan lalu darah akan membawa respons “fight, flight atau freeze” ke semua sistem pertahanan badan. Apa akan jadi seterusnya? Saluran darah di sekitar rahim akan menjadi tegang dan sempit lalu ini menyukarkan laluan darah dan oksigen untuk sampai ke rahim.
3. Pucat
Wanita yang takut semasa bersalin biasanya akan kelihatan putih pucat lagi tak bermaya. Contoh lain muka boleh pucat termasuklah apabila mahu masuk ke dewan peperiksaan atau pengantin lelaki yang terpaksa mengulang akad nikah pada kali ketujuh!
4. Pintu Rahim Tak Meluas
Kesan buruk akibat proses ini akan menyebabkan rahim tak dapat bekerja dalam keadaan normal. Otot di kawasan rahim tak boleh meregang dan bertaut seperti normal lalu mengakibatkan bukaan rahim tidak menjadi luas secara bertahap.
Banyak wanita dibedah kerana bukaan pintu rahim yang tak semakin meluas hingga 10sm. Saudara saya di kampung dibedah kerana bukaan pintu rahimnya statik pada 9sm. Seorang sahabat saya di sekolah menengah juga dibedah kerana bukaan pintu rahimnya hanya 1sm selama seminggu.
5. Kesakitan Pada Ibu dan Bayi
Hal ini akan menyebabkan kesakitan melampau pada ibu dan begitu juga pada bayi. Lalu menyebabkan bayi stress disebabkan emosi ibu yang sangat tertekan akibat sakit melampau. Analogi mudah, ibu stress menyebabkan bayi dalam kandungan turut berasa stress.
6. Kurang Oksigen
Kekurangan bekalan oksigen ke kawasan rahim bermaksud kekurangan bekalan oksigen pada bayi. Lalu boleh menyebabkan bayi lemas sebelum dilahirkan. Biasanya di hospital, interversi akan dilakukan.
Di sinilah pentingnya semua wanita yang akan bersalin untuk belajar tentang berada dalam keadaan “bilik rawatan” sepanjang masa berbanding “bilik kecemasan”. Hal ini untuk memastikan hormon oksitoksin berjaya dikekalkan sentiasa dalam badan sepanjang proses bersalin.
Selamat bersalin! Jangan lupa makan makanan untuk ibu hamil menurut Islam.


Attitude A+, Sistem Jual Beli Pasar Tani Di Perlis Patuh Arahan Kerajaan Harus Diberi Pujian

Kekangan yang berlaku sepanjang Perintah Kawalan Pergerakan (PKP) ini amat membuatkan semua rakyat melalui satu fasa yang agak susah untuk dilalui. Aktiviti harian yang sering dilakukan terpaksa diberhentikan jika ianya melibatkan pergerakan keluar dari rumah. Bagi golongan ibu atau bapa yang terpaksa keluar rumah untuk mencari bekalan makanan, mereka perlulah patuh pada arahan social distancing pula.
Tidak hanya golongan ini, bagi para peniaga yang dibenarkan berniaga seperti biasa terutama mereka yang menjual barang keperluan harian, mereka juga perlu mengikut setiap garis panduan yang telah ditetapkan ketika beroperasi. Seperti perkongsian oleh Munirah Syakirah dilaman facebooknya, beliau menunjukkan sebuah pasar tani yang berniaga seperti biasa tetapi patuh pada setiap arahan kerajaan ketika beroperasi.

Pasar Tani Tak Crowded

Pasar tani yang terletak di area Taman Sena, Perlis ini menjual ada menjual barang barang masakan buat mereka semua yang berada di kawasan itu. Tetapi apa yang menarik perhatian ialah cara mereka menjalankan perniagaan mereka, patut diberi ujian kerana mereka mengikut segala arahan yang ditetapkan pihak kerajaan.

Di checkpoint pertama yang disediakan, pelanggan haruslah memeriksa suhu badan terlebih dahulu. Kemudian mereka perlu melalui checkpoint seterusnya dimana mereka perlu memakai hand sanitizer. Pelanggan hendaklah beratur terlebih dahulu untuk menunggu giliran membeli. Mereka perlu menjaga jarak social distancing diantara satu sama lain.

Peniaga disitu juga menyediakan checkpoint ayam, daging, sayur, makanan laut dan makanan kering. Anda boleh membeli mengikut checkpoint yang ada. Setiap gerai yang dibuka mempunyai tape merah yang dipasang sebagai petunjuk had untuk memilih barang. Barang yang dijual juga terhad tetapi ianya bagus buat pelanggan kerana mereka tidak perlu bersesak. Selesai membeli, mereka akan melalui checkpoint terakhir iaitu tempat mengenakan hand sanitizer juga dan juga disitu ada kawasan tempat mempromosi jualan makanan basah melalui atas talian.

Apa yang dilakukan oleh kesemua orang ditempat ini haruslah diberi pujian kerana patuh pada arahan dan ini menunjukkan kesepakatan mereka untuk membendung wabak Covid-19 ini.
Sumber : Munirah Syakirah


Atuk Nikah Dengan Gadis Usia 18 Tahun, Dapat Hantaran Sebuah Rumah & Umrah!

Ajal maut dan jodoh di tangan Tuhan dan kita sebagai hamba-Nya tidak dapat menolak sebarang takdir yang ditentukan. Perkara ini sama seperti satu kisah tular di media sosial iaitu seorang lelaki berusia 65 tahun bernikah dengan gadis jelita berusia 18 tahun.
Difahamkan lelaki itu berstatus duda dan meskipun jarak usia adalah 47 tahun itulah bukan penghalang buat mereka untuk menjalin cinta.

Baca juga: Wanita Usia 128 Tahun Kongsi Rahsia Panjang Umur, Ada Lebih 50 Cucu Cicit
ATUK NIKAH DENGAN GADIS USIA 18 TAHUN, DAPAT HANTARAN SEBUAH RUMAH

Perkongsian ini dimuat naik oleh Facebook Happy-wedding Planner dan menerima pelbagai respon daripada warganet yang turut teruja melihat kebahagiaan pasangan suami isteri itu.

Haji Sondani dan keluarga menaiki bas dengan diiringi 1000 orang pengiring ke rumah pengantin perempuan. Lebih menariknya apabila saudagar tanah itu memberi wang hantaran sebanyak 500 juta rupiah (RM149,346.15), sebuah rumah, kereta dan menanggung perbelanjaan umrah untuk semua ahli keluarga pengantin perempuan.

Perkahwinan adalah Takdir. Mencintai ialah takdir. Siapa yang anda boleh merancang untuk berkahwin tetapi anda tidak boleh merancang cinta anda untuk siapa.  Selamat menempuh hidup baru. Semoga sakinah Mawadah warohmah buatmu.

“IBU DAH MENINGGAL DUNIA, BAPA STROK…”
Menerusi ruangan komen, individu yang dipercayai kenalan terdekat mengatakan bahawa ibu kepada pengantin perempuan sudah meninggal dunia dan bapanya seorang penghidap strok.
Via sanggup berkorban demi keluarga dan atas faktor kemiskinan dia rela menikahi duda yang kematian isterinya itu agar kelangsungan hidup lebih terjamin.

Alhamdulillah, semoga masjid yang dibina kekal hingga syurga dan dirahmati Allah SWT. Amin…
Sumber: Facebook Happy-wedding Planner


“Bila Tak Reda, Akan Jadi Masalah Kepada Anak Autism” Ini Cerita Daripada Adli Yahya, Pengasas Autism Cafe Project

Masih ramai lagi yang belum mengetahui dan memahami di sebalik sindrom Autisme. Autisme atau Autism Spectrum Disorder (ASD) adalah gangguan perkembangan saraf yang menpengaruhi perkembangan kanak-kanak berkomunikasi dan tingkah laku.
AYAH KONGSI KISAH CEKAL JAGA ANAK AUTISME

Mohd Adli Yahya, bapa kepada remaja Autisme dan non verbal menceritakan kelahiran anaknya, Luqman Mohd Shariff normal dan tidak bermasalah. Luqman mula menunjukkan tingkahlaku pelik semasa berumur satu tahun, iaitu bila anaknya terus berjalan selepas fasa meniarap.
Adli Yahya menolak untuk berjumpa doktor kerana takut anaknya mungkin didiagnos dengan penyakit. Beliau mula percaya anaknya menghidapi Autisme setelah membaca simptom di internet.

Bila dia describe condition autisme tu, satu-satu kena dekat dia. Masa tu saya rasa kecewa sangat Allah S.W.T bagi dia kepada saya. Saya tak nampak lain, selain daripada perasaan kecewa. Sehingga kami punya hubungan tu dah tak ada apa-apa dah. Saya buat kerja saya, saya jumpa dia saya nak marah. Dia nak jumpa saya dia takut. Dah lama-lama tu Allah S.W.T lembutkan hati saya.

Antara tanda dan gejala Autisme

Lambat, tidak normal dan tidak boleh bertutur
Bahasa tanpa lisan yang tidak normal, contoh kurang pergerakan badan
Kurang cerdas semasa bermain
Hilang tumpuan dan kurang mimik muka
Suka bermain sendirian
Tertekan kepada perubahan kecil yang berlaku di persekitaran

Adli Yahya juga turut menambah anaknya cenderung untuk mengikut arahan dan tidak mempunyai tantrum dan meltdown.

Unik tentang anak saya ni, dia follow instruction. Dia ikut instruction dan dia akan buat bila kita prompt dia.
Berkenaan dengan cabaran membesarkan anak Autisme, Adli Yahya berkongsi bahawa penerimaan atau redha adalah cabaran awal bagi ibu bapa.
Bila tak redha akan jadi masalah. Kalau you redha, apa yang dibuat tu you akan terima. Tapi kalau you tak redha, you ajar dia tapi dia tak buat, you nak marah. Sebab you tak terima keadaan dia macam tu.

Beliau menambah tercetusnya idea untuk menubuhkan Autism Cafe Project selepas berfikir tentang masa depan anaknya.
Apa jadi selepas saya tiada. Siapa nak ambil dia kerja. Non verbal, ada karakter yang pelik-pelik
Adli Yahya akhirnya terlintas untuk membuat perniagaan yang boleh membantu anaknya untuk hidup. Bila Luqman telah dipindahkan ke kafe, beliau nampak perubahan ketara kepada anaknya. Autism Cafe Project ialah satu usahanya untuk mewujudkan peluang pekerjaan kepada anak-anak Autisme.
Berikan sokongan kepada mereka, lawati Autism Cafe Project yang bertempat di LG12, DaMen Mall, USJ (11.30 AM – 8  PM)
Ikuti video penuh temubual bersama En Adli Yahya di platform Youtube kami


“Awalnya Suka, Lama-Lama Jadi Bosan” – 2 Personaliti Kongsi Keresahan Bila Anak Berputus Asa

Ibu bapa pasti inginkan yang terbaik untuk anak mereka. Tapi, mengapa ada sesetengah anak-anak lebih kuat berusaha dan ada juga yang cepat bosan dan mudah berputus asa?
Mungkin perasaan anak itu akan membuatkan ibu bapa kadang-kala berasa resah tentang perkembangan mereka. Malah, pasti ramai yang tertanya-tanya apakah punca sebenar perkara ini berlaku.

Jom baca perkongsian personaliti TV, Azawate Zenol Abidin dan Hasnida Hanim Ahmad Kamil mengenai anak mereka.
“Bila saya ajak, mereka akan bagi excuses”- Azawate

“Memula memang seronok suka nak pergi class but then lama-lama anak-anak dah jadi tak minat and bila saya ajak, mereka akan bagi excuses. Taknak pergilah, takut air dalam and so on. Tambah pula sekarang ni MCO lagilah anak-anak jadi taknak buat langsung.”
Menurut Azwate, beliau berasa terkesan dengan situasi anak-anaknya sekarang. Mereka mempunyai minat dan hobi tetapi sehingga sekarang Azwate tidak dapat menunaikan apa yang anak-anak mahukan.

“Ukelele jadi perhiasan dekat bilik sebab Qaleesya dah tak minat” – Hasnida Hanim
Begitu juga dengan Hasnida, di mana anaknya sendiri berasa putus asa dan cepat bosan dengan hobinya. Ini adalah salah satu cabaran sebenarnya untuk ibu bapa yang sedang membesarkan anak-anak.

“Memula tu memang nampak dia happy, hari-hari belajar main dekat rumah but then lama-lama saya notice dia dah jadi kurang practise and bila saya tanya, sebab class Ukelele dekat sekolah dah jarang buat. End up Ukelele pun jadi perhiasan je dekat dalam bilik sebab Qaleesya dah tak minat”.
Ibu bapa dekat luar sana pernah tak lalui pengalaman sebegini dan pernah terfikir atau tidak untuk pastikan anak-anak maintain dengan minat mereka? Adakah perkara ini normal untuk kanak-kanak yang sedang meningkat umur?
Haa sebelum tu, apa kata jawab poll ini dulu untuk tahu adakah anda boleh relate atau tidak dengan ibu bapa yang lain tentang perkembangan anak-anak.

Jadi, bagaimana? Adakah anda berfikiran sama seperti ibu bapa yang lain? Tahukah anda sebenarnya ada beberapa lagi faktor dan punca perkara ini berlaku. Antaranya ialah…

Berfikiran negatif – Jika gagal, pelbagai perasaan negatif akan datang bermain difikiran anak anda. Ibu bapa perlu berubah menjadi lebih positif agar anak-anak terispirasi dan lebih mudah untuk mereka bangkit semula dari kegagalan.
Menganggap kegagalan itu adalah pengakhiran – Ibu bapa dan anak-anak perlu menerima sesuatu kegagalan dan mengambil iktibar daripadanya. Jangan biarkan perasaan gagal bertapak lama dalam pemikiran anak anda. Sebaliknya, berfikirlah bagaimana untuk mengatasi masalah tersebut.
Kurang berinteraksi – Sikap ibu bapa ketika ini yang lebih mementingkan hal mereka sendiri harus dibendung dalam mewujudkan suasana kekeluargaan yang lebih harmoni dan selamat. Sentiasa berinteraksi dan tahu apa yang anak anda mahukan.

“GRIT” sebagai faktor penentu kejayaan anak-anak di masa hadapan!
Berpegang kepada sukan adalah pendidik yang dapat memupuk pengajaran kehidupan serta nilai murni yang penting, MILO®  baru-baru ini menerajui kajian dalam kalangan pendidik dan majikan.

Kajian Kecekalan Tangga Kejayaan (The Grit Advantage) MILO® itu bertujuan menghuraikan sifat utama yang membezakan antara individu berjaya. Menerusi kajian itu, 80 peratus pendidik dan majikan bersetuju bahawa “grit” atau sifat “cekal” adalah faktor yang mendorong anak ke arah kecemerlangan  bermakna dan berterusan pada abad ke-21.
“Cekal” ditakrifkan sebagai tekad dan kesungguhan untuk mencapai matlamat jangka panjang serta bermakna. Ia merangkumi sifat yang sering dikaitkan dengan minda, semangat dan sikap juara takkan gentar seperti keberanian, keazaman, ketahanan, ketabahan, tekad, kegigihan, ketekunan dan kecemerlangan.
Pendidik & Majikan setuju “GRIT” penting untuk pertumbuhan profesional kanak-kanak
Menerusi kajian Kecekalan Tangga Kejayaan yang dilakukan baru-baru ini, antara dapatan utama diperoleh adalah pendidik menegaskan bahawa:
1. Pencapaian akademik semata-mata tidak mencukupi
Menurut tiga daripada empat pendidik, keseimbangan akademik dan aktiviti kokurikulum amat penting untuk menentukan kejayaan.
Sebanyak 71 peratus mengatakan pentingnya kanak-kanak belajar daripada kegagalan untuk mencapai kecemerlangan pada masa hadapan, manakala 82 peratus percaya “keazaman untuk mengejar matlamat tanpa putus asa” adalah penentu awal kejayaan yang paling penting.
Manakala, 93 peratus pendidik pula percaya sifat cekal sangat penting untuk membentuk peribadi dan memenuhi tekad seseorang.
2. Majikan pula mendapati golongan profesional muda hari ini kurang cekal
Golongan profesional muda hari ini suka mencari jalan keluar mudah dengan 79 peratus majikan melihat perjalanan karier mereka juga tidak konsisten dan kerap menukar pekerjaan pada resume.
Menerusi kajian itu juga, 72 peratus menyatakan anak-anak mestilah diajar kesabaran dan sifat mengenal matlamat demi memastikan kejayaan pada masa hadapan. Sebanyak 70 peratus pula menyatakan golongan profesional muda mestilah terbuka dalam melakukan kesilapan serta menjadikannya sebagai pengajaran.
Dalam soal pengambilan pekerja pula, 7 daripada 10 majikan akan memilih individu berperibadi tinggi dan menyeluruh berbanding mereka yang hanya sekadar cemerlang akademik.
Jom sertai perbualan “GRIT” dengan  mengikuti MILO® Grit Forum Advantage!
Anda semua dijemput menyertai perbualan “GRIT” dengan mengikuti MILO® Grit Forum Advantage. Perbualan ini menampilkan panel pakar, pada 3 Disember 2020 dari jam 9PM-10PM melalui MILO® Malaysia Facebook.
Jadi, kalau anda masih belum mendapat jawapan yang sebenar untuk anak anda, jangan lepaskan peluang menyertai MILO® Grit Forum Advantage. Ketahui dan membantu anak anda untuk terus lakukan sesuatu perkara dengan yakin, berani, tekun dan gigih! Jangan lupa join ya!


Awas! 8 Negeri Ini Berisiko Hadapi Banjir Kilat Dalam Tempoh 24 Jam

Berikutan tragedi tanah runtuh Batang Kali dan beberapa insiden banjir yang melanda sebahagian negeri dalam Malaysia,  penduduk di utara, selatan dan Pantai Barat Semenanjung dinasihatkan terus berwaspada susulan notis kesiapsiagaan kemungkinan banjir kilat melibatkan 8 negeri dalam tempoh 24 jam hari ini.
Baca juga: Warga Pahang Kena Waspada Kehadiran Buaya Di Dua Kawasan Berisiko Ini

RISIKO BANJIR DI BEBERAPA NEGERI DALAM MASA 24 JAM
Foto: Kosmo
Menurut Jabatan Pengairan dan Saliran (JPS), di Perak membabitkan Bagan Datuk, Batang Padang (Sungkai), Hilir Perak, Kampar, Kerian (Gunong Semanggol, Bagan Serai, Beriah, Pulau Kerengga, Jerung), Larut, Matang dan Selama (Bukit Gantang, Sungai Limau, Pengkalan Aor, Jebong, Asam Kumbang).

Bagi Johor pula melibatkan Pontian (Ayer Masin, Rimba Terjun, Jeram Batu, Pontian, Ayer Baloi, Api-Api, Benut, Sungai Pinggan), Sedili Besar serta Kota Tinggi, Johor Bahru, Batu Pahat, Tangkak, dan Muar (Ayer Baloi, Sri Menanti).

Selain itu, kawasan terlibat di Melaka ialah Jasin dan Melaka Tengah melibatkan kawasan Sungai Rambai, Ayer Panas, Umbai, Telok Mas, Alai, Padang Temu, Ujong Pasir, Bukit Lintang, Padang Semabok, Duyong, Semabok, Bukit Piatu, Ayer Molek, Bukit Katil dan Bukit Baru.

Keadaan sama turut diramal berlaku di Kedah iaitu Kulim (Bandar Kulim, Bandar Padang Serai) dan Kuala Muda (Bandar Sungai Petani). Dalam pada itu, dua daerah turut dijangka terkesan di Pulau Pinang meliputi Seberang Perai Selatan (Nibong Tebal, Mukim 7, Mukim 11, Mukim 1) dan Seberang Perai Tengah (Mukim 11, Bukit Mertajam, Mukim 7, Mukim 8).
Sementara itu, Selangor pula membabitkan Bandar Kundang di Gombak, Ulu Bernam di Hulu Selangor, Klang, Kuala Langat (Kelanang, Tanjong Duabelas, Pekan Jenjarom), Pekan Bestari Jaya di Kuala Selangor, Petaling, Shah Alam, Sepang dan Dengkil.
Bagi Negeri Sembilan, amaran itu hanya tertumpu di Port Dickson (Si Rusa, Jimah serta kawasan sekitarnya) manakala di Kuala Lumpur melibatkan kawasan di Petaling, Kuala Lumpur.
Berikut merupakan status paras air sungai di Kelantan sejak 8 malam semalam.

Sumber: Kosmo, Mohd Redzuan Abdul Manap


Awas! Bayi Sering Mengamuk & Berat Badan Tak Naik, Ini Mungkin Simptom ‘Tongue Tie’

Masalah Tongue Tie atau Ankyloglossia adalah keadaan lidah tidak dapat digerakkan sebebasnya. Akibat pergerakan lidah yang terbatas, orang Melayu sering menamakannya sebagai “pendek lidah”. Periksa simptom-simptom berikut pada bayi anda untuk mendapatkan nasihat dan rawatan segera.
RAGAM BAYI DENGAN MASALAH TONGUE TIE

1. Kerap mengamuk ketika menyusu

2. Bayi anda masih kelaparan walaupun sudah lama menyusu
3. Kenaikan berat badan bayi tidak memuaskan walaupun kerap menyusu

4. Anak anda alami masalah pertuturan atau pelat

Tongue tie adalah keadaan dimana terdapat selaput membrane yang melekat antara lidah & lantai mulut. Mengakibatkan pergerakan lidah bayi terbatas & terikat. Masalah ini boleh dikesan selepas kelahiran apabila secara rutin doktor meletakkan jarinya di bawah lidah bayi. Namun begitu, ada kalanya ia sukar dikesan sehingga bayi itu membesar.
PENYEBAB TONGUE TIE

Faktor kongenital dimana membran yang sepatutnya hilang selepas kelahiran masih kekal melekat antara keduanya.
GEJALA-GEJALA TONGUE TIE

1. Bayi sukar melekap pada puting ibu sewaktu menyusu
2. Bayi selalu mengamuk ketika/selepas menyusu kerana tidak kenyang
3. Kenaikan berat badan tidak memuaskan
4. Sakit atau luka pada puting ibu
5. Kesan buruk pada pertumbuhan gigi
6. Pelat/lambat pertuturan
Bagaimana nak tahu ada Tongue tie? Bayi atau anak Anda tidak mampu keluar atau jelir lidah melebihi paras gigi bawah. Satu kajian oleh Messner (2002). Anak yang ada tongue tie tak boleh sebut huruf ‘R’ / ‘L’ kerana hujung lidah pendek. Jadi sebutan “Rupa” akan berbunyi “Wupa”.
RAWATAN TONGUE TIE

Segeralah berjumpa Doktor Pakar ENT atau pun Pakar Pergigian Kanak-kanak jikalau bayi / anak anda alami gejala-gejala seperti diatas. Agar pemeriksaan awal dapat dilakukan demi perkembangan pertuturan & tumbesan anak anda.
Menurut Dr. Zubaidi pula, beliau tidak mengesyorkan pembedahan. Kecuali bayi tersebut mengalami kesukaran menyusu, menelan cecair, bertutur dengan baik (pelat). Jika pembedahan frenotomy dilakukan. Pendarahan selepas pembedahan agak minima dan akan berhenti selepas beberapa minit. Jika kanak-kanak tersebut telah besar pembedahan mungkin akan lebih kompleks.
Jadi, lihat dan sentiasa utamakan kebaikan daripada mudarat. Jika ia menganggu penyusuan dan pertuturan, maka lakukanlah pembedahan itu.
Sumber: Dr. Mohd Shaiful Nizam . Dr. Zubaidi Hj. Ahmad


Awas Dalam Pertuturan, Ibubapa Perlu Berlajar Sayangi & Menjaga Hati Anak Secara Adil

“Asyik anak perempuan je, kau ni tak nak pulak ke bersalin anak lelaki?”
Amboi boleh tahan soalan yang diajukan oleh orang ramai ini. Kadang-kadang sampai malas nak melayan tetapi nanti dianggap sombong pula. Kadang-kadang tu sampai tak sedar apakah perasaan anak-anak mereka yang sedia ada apabila mendengar pertanyaan soalan sebegitu. Anda kena tahu bahawa anak-anak kecil ini juga ada perasaan tau.

Jangan sangka anak kecil tak ada perasaan
Masa saya kecil, walaupun hanya berumur 2-3 tahun, saya ingat lagi selalu rasa terluka hati kecil saya, bila ramai yang menegur ibubapa saya begini,
“Anak nombor tiga pun girl jugak kaaa, kena lah cuba lagi untuk dapat anak boy.”

Apa salah saya dilahirkan perempuan? Mereka tidak tahu perasaan anak kecil pun boleh terguris dan boleh terluka. Bila saya berumur empat tahun, mak saya melahirkan adik saya, seorang lelaki. Bila adik saya dilahirkan, saya ingat lagi orang menegur,

“Finally number four is a boy. Tahniah dapat juga anak lelaki. Fourth time lucky.”

Masa itu, umur saya 4 tahun. Saya ingat lagi fikiran saya masa itu, adakah kelahiran saya tidak diterima bila mereka berkata-kata sedemikian? Apakah kelemahan saya? Tidak kah mereka tahu perkataan mereka sangat tajam. Saya ingat lagi, baru umur 4 tahun, saya sudah menangis keseorangan diri, kerana mereka seolah-olah menyatakan saya bukan anak bertuah kerana saya perempuan. Seolah-olah dijadikan lelaki lebih baik daripada dijadikan perempuan.
KALAU LELAKI BOLEH BUAT, SAYA PUN BOLEH BUAT
Bila saya membesar, saya bertekad, apa-apa pun lelaki boleh buat, sama ada di bidang pelajaran sekolah mahupun di bidang sukan, saya pun boleh buat lebih baik daripada mereka. Bila saya kata saya nak jadi doktor, ada pakcik-pakcik yang menasihatkan bapa saya, perempuan tak payah lah jadi doktor.
www.istockphoto.com
Tapi Bapak saya, berikan galakan sepenuhnya kepada saya mengejar cita-cita saya. Bapak kata, “A father has no right to stop his daughter from education”, iaitu Bapak saya kata, ilmu pengetahuan itu hak saya, dan seorang Bapa tiada hak untuk menyekat anak perempuannya menimba ilmu pengetahuan.
Selepas 24 tahun di negara UK, saya pulang ke Malaysia dengan suami dan anak-anak saya dan tinggal di rumah Bapak. Setiap hari saya masak untuk Mak & Bapak sebab mereka sudah tua. Saya tak bagi bapak memandu kereta lagi, nak pergi mana-mana saya bawakkan. Buat pertama sekali, bila saya berumur 45 tahun, sebelum bapak saya dapat strok, bapak saya menyatakan kepada kawan-kawannya “I am lucky to have 3 daughters.” Bapak kata, bapak beruntung ada tiga anak perempuan. Bapak kata,
“At the end of the day, it’s the daughters who will look after you when you are old.”
Thank you Bapak. You made my day, when you said this. I waited 45 years to hear this, Bapak.

*Bila berkata-kata, awas lah perasaan anak-anak kecil yang mendengar. Jangan sangka mereka tidak faham. Sayangilah anak-anak kita sama rata dan berlaku adil lah tidak kira anak lelaki atau anak perempuan.
Sumber : Imelda Balchin


Awas! Gusi Berdarah Boleh Jadi Punca Masalah Kesihatan Lain, Jangan Ambil Mudah!

Perasan tak apabila sesudah menggosok gigi, waktu nak meludah akan nampak darah? Berhati-hati! Kemungkinan itu masalah gusi berdarah. Kita selalu menganggap itu perkara normal, jangan ambil ringan apabila gusi berdarah ya.
Melalui perkongsian MedTweet, masalah gusi berdarah boleh menyebabkan kepada masalah kesihatan lain seperti strok. Jadi, pergi lah dapatkan rawatan.

Baca juga: Dr. Kongsi Perbezaan Otak Berdasarkan Jantina…Otak Wanita Ibarat Roti Jala?
AWAS! GUSI BERDARAH BOLEH JADI PUNCA MASALAH KESIHATAN LAIN, JANGAN AMBIL MUDAH!

Kita mulakan dengan most common oral health problem. Gusi berdarah! Kira2 8/9 daripada 10 orang mempunyai masalah ini! Ramai yang rasa normal bila gusi berdarah. Ia boleh dirawat! Jom kita ulas dengan lebih mendalam.

Apa itu gingivitis?
Ia adalah inflamasi yang berlaku pada gusi yang memegang gigi dengan kehadiran bacteria di plak gigi. Plak gigi ini bila dibiarkan, akan mengeras dan membentuk karang gigi. Ia menyebabkan iritasi kepada gusi.
TANDA-TANDA GINGIVITIS YANG JELAS:

Gusi bengkak dan kemerahan.
Gusi berdarah bila gosok gigi/ makan makanan keras.
Mulut berbau.

GINGIVITIS BOLEH MELARAT HINGGA KE PERIODONTITIS!

AWAS! Gingivitis boleh melarat ke periodontitis dan mula memudaratkan tulang rahang yang memegang gigi. Pada masalah periodontitis yang teruk, gigi boleh mula goyang dan akhirnya jatuh.
JENIS RAWATAN BOLEH DILAKUKAN…
Apakah rawatan yang boleh dilakukan?
Gingivitis : Rawatan ‘scaling and polishing’.
Periodontitis : Pembersihan karang gigi dan plak di dalam poket gigi sehingga bersih. rujuk rawatan lanjut dengan doktor gigi anda.
BAGAIMANA NAK ELAKKAN GINGIVITIS?

Berus gigi dua kali sehari.
Guna floss untuk bersihkan ruang antara gigi (penting!).
Menggunakan ubat kumur antiseptik untuk mencapai bahagian yang sukar dicapai.
Membuat pemeriksaan 6 bulan sekali.
Rawatan skaler gigi secara berkala.

FAKTOR PENYUMBANG MASALAH INI!
Antara faktor risiko yang menyumbang kepada masalah ini

Merokok
Diabetes
Sesetengah ubat (rujuk dr)
Kehamilan
Genetic predisposition
Rawatan Orthodontic/braces
Poor Oral Hygiene

Tak kenal maka tak cinta. Sekarang kita dah tau, perlu elakkan mana yang boleh.
MASALAH GUSI PENYUMBANG KEPADA MASALAH KESIHATAN LAIN!
Alah gigi je takpelah. MITOS! Pelbagai kajian telah dibuat dan mendapati masalah gusi boleh menyebabkan pelbagai masalah kesihatan yang lain.

Masalah jantung.
Alzheimer, dementia dan stroke.
Kelahiran bayi pramatang.
Respiratory disease.
Rheumatoid athritis dan osteoporosis.

Jadi jangan ambil mudah masalah gusi anda. Kalau ada nampak darah semasa memberus, buat appointment untuk jumpa doktor gigi anda secepat mungkin!
Sumber: Twitter MedTweetMY Official


Awas, Ini 10 Fakta Kenapa Jangan Beri Anak Makan Mi Segera!

Bila sebut sahaja mi segera, sudah pasti menjadi kegemaran orang ramai tambah pula bila sampai hujung bulan. Hal ini kerana bukan sahaja enak dan mudah dimakan, mi segera juga dijual dengan harga yang murah. Namun, di sebalik orang dewasa yang menggemari mi segera ini, terdapat juga golongan kanak-kanak yang terikut makan mi segara ini juga. Bahaya!
Berikut merupakan 10 fakta yang dikongsikan oleh pakar supaya mak ayah jangan benarkan anak-anak untuk makan mi segera!

Baca juga: Hot Dog boleh ‘Bunuh’ Kanak-Kanak Dalam Beberapa Saat, Awas!
10 Fakta Kenapa Jangan Beri Anak Makan Mi Segera

1. Pek pembukusan mengandungi dioxin dan plasticizer mampu meningkatkan risiko kanser.

2. Menurut Majlis Pengguna Hong Kong(HKCC) dan Pusat Keselamatan Makanan(CFS), 3 cawan mee segera mengandungi 30g lemak/setiap paket yang menyebabkan kanak-kanak terdedah risiko obesiti.
3. Kajian di Universiti Harvards menunjukkan kanak- kanak yang makan 2 pek seminggu berisiko mendapat penyakit metabolik seperti darah tinggi, kencing manis, strok dan penyakit jantung.
4. Kajian di Korea menunjukkan pengambilan makanan segera seperti mee segera di kaitkan dengan peningkatan risiko depresi di kalangan remaja perempuan di Korea serta masalah alahan kulit di kalangan golongan dewasa.

5. Pewarna tiruan (contohnya: Sunset Yellow FCF dan Tartrazine), menyumbang kepada hiperaktiviti dalam kalangan kanak-kanak dan mungkin turut menyumbang kepada gangguan visual dan pembelajaran serta kerosakan saraf.
6. Kandungan MSG (Monosodium Glutamat) yang merupakan penambah rasa dalam mee segera juga terbukti boleh mengakibatkan kemerosotan daya ingatan dan otak manusia.
7. Mee segera juga disalut dengan wax semasa dalam pemprosesan. Wax memberikan tekstur “licin” pada permukaan mee. Pengambilan bahan berbahaya ini boleh mengakibatkan kerosakan hati.
MEROSAKKAN ORGAN DALAMAN

8. Tertiary-butyl hydroquinone(TBHQ) adalah produk yang terhasil daripada industri petroleum. Jadi, ia boleh memudaratkan kesihatan anak.
9. Propylene glycol adalah sejenis bahan kimia untuk mengekalkan kelembapan mee dan ia boleh berkumpul di jantung, hati dan buah pinggang lalu merosakkan organ.
10. Mee menghalang penyerapan nutrien untuk kanak-kanak di bawah umur 5 tahun. Pengambilan mee segera menyebabkan proses penghadaman yang tidak teratur dan perut kembung.
Sumber: Dr Ahmad Samhan


Awas! Ini Sebab Kenapa Anda Tak Boleh Stop Makan Durian! SS2 Durian House Stall & Cawangannya Berikan Tawaran Terhebat!

Mesti excitedkan bila baca tajuk dekat atas. Ha! Bagi penggemar durian di luar sana inilah masanya anda nak lepaskan gian anda tu.. Ye la! Tawaran hebat dengan harga yang cukup awesome dan berbaloi-baloi sangat. Dekat mana tempatnya? Hurmmm.. Mana lagi kalau bukan di SS2 Durian House Stall. Memang rugilah kalau anda tak singgah dan rasa sendiri durian dekat sini.
Durian tempatan tau! Bukan import dari Thai dijamin 100% asli dari semenanjung.

11 HARI ISTIMEWA! PROMOSI HEBAT! MUSANG KING BERMULA DENGAN RM38 SEKILO JE!

Khas untuk anda, pemilik kepada SS2 Durian House Stall & Taman Gembira Durian Stall ni sanggup berikan harga promosi yang awesome! Katanya bagi menghargai pelanggan sedia ada dan sempena pembukaan kedainya yang baru di SS2. Untunglah anda semua dapat nikmati diskaun sebanyak ini.

Tudia harga memang kaw-kaw murah. Boleh la lepas ni anda semua beli lepas tu bawak balik durian yang  terkenal dengan isinya yang tebal dan rasanya yang cukup lemak manis ni. Sumpah sedap! Admin dah rasa.. Cukup memuaskan tau!

Pergh! Tebal isinya Kuning mengancam. Rasa pulak manis-manis lemak. Memang terbaiklah! Jadi anda kena la try..
Jadi, anda semua boleh rasa keenakan Musang King Gred A dengan harga RM 68 sekilo dan Musang King Gred B dengan harga RM 38 sekilo.
Jangan lepaskan peluang ini. Cepat-cepat kosongkan jadual anda dan buat tempahan atau reservation untuk nikmati durian Musang King dan pelbagai jenis durian lain seperti Udang merah, Duri Hitam, D24, DS 13, Durian Kampung dan pelbagai jenis durian lagi dari 15 hingga 25 Ogos ni ye!
BELI SATU PERCUMA SATU! BIAR BETUL! SUKANYA ADMIN! ANDA PUN KENALAH TRY..❤

Ish! Apa yang beli satu percuma satu ni? Untuk pengetahuan anda semua jika anda berkunjung ke gerai SS2 Durian House Stall dan anda order Durian Shake anda akan dapat Manggo Shake secara percuma.. Jimatkan? Beli satu percuma satu. Sayang betul pemilik SS2 Durian House Stall dekat anda.
Ops! Sebelum admin terlupa ada jugak Coconut shake dekat sini.. Sedap sangat anda kena try tau! Ha! Admin beli tiga sebab tu la percuma pun tiga. Jangan risau ketiga-tiga minuman shake ni memang signature utama kedai mereka. Highly recommended by admin!
Tapi you all promosi ni hanya untuk 11 hari istimewa je ye bermula 15 hingga 25 Ogos ni.. Kena la cepat-cepat singgah dan rasa sendiri Durian Shake mereka. Memang sedap dan lemak manis je rasanya.. Cair dalam mulut tau isi durian tu.. Ermmm memang terbaik!

Ni lagi satu menu special yang SS2 Durian House Stall ada ye Cendol Durian Musang King. Memang sedap dan menjilat sudu tau! Tambah awesome sebab portion cendol ni cukup besar dan boleh makan 2 hingga 3 orang.. Jadi kalau nak tahu apa bezanya rasa cencol disini dengan yang ada diluar sana, anda kena, harus dan wajib singgah di SS2 Durian House Stall.
MAKAN SAMPAI KENYANG! BUFFET DURIAN KAW-KAW BUAT ANDA! HARGA? MURAH JE..
Punya banyak pilihan durian yang ada. Pilih ja! Rasa nak makan sampai puas buffet durian memang pilihan yang tepat sebab isi durian dekat sini cukup padat dan mampat.. Bila makan memang terangkat.
Ha! Inilah yang anda nanti-nantikan.. Buffet durian paling awesome! Makan sampai kenyang.. Yang penting harga terbaik di pasaran. Cukup berbaloi-baloi sangat dengan kualiti buah yang fresh dan isinya yang tebal kekuningan confirm anda puas hatilah..
Mudah je caranya nak nikmati buffet  Durian SS2 Durian House Stall & Taman Gembira Durian Stall anda hanya perlu call dan buat tempahan. Lepas tu anda boleh la bawak satu family anda makan raja buah kita a.k.a durian tempatan.. Memang terangkat habislah! Bukan apa bayar sekali dan makanlah sepuasnya.. tak nak balik pun tak pe you all..
Nak tahu berapa harga buffet yang sangat berbaloi ni? Ha, rujuk kat bawah!

Nak hubungi siapa kalau nak buat tempahan? Senang je.. anda boleh contact incharge person dekat bawah ni.. Cakap je yang anda nak buat booking  untuk buffet durian nanti diaorang akan assist anda tau! So sekarang ni ada dua cawangan SS2 Durian House Stall yang served buffet durian secara besar-besaran dan jangan risau sebab owner kedainya sama dan supplier mereka pun sama ye..

Memang 100% durian tempatan dan kenapa anda tak boleh meragui mereka, sebabnya dah 20 tahun tau mereka terlibat dalam perniagaan durian ni. Mereka bau je pun dah tahu durian apa.. Dahsyat kan?

SIAP DENGAN SERVIS PENGHANTARAN DURIAN KE LUAR NEGARA LAGI!!!❤

Bagi yang ada family duduk jauh sampai keluar negara tu jangn la risau.. Anda boleh je mintak SS2 Durian House Stall ni buatkan penghantaran kepada family dan kenalan luar negara anda yang nak mkn durian tu. Lagipun meraka buat servis penghantaran sampai ke Hong Kong & China tau!
Nampak tak betapa mudahnya nak makan durian sekarang.. Cuma call SS2 Durian House Stall dan Taman Gembira KL 318 Durian  Stall lalu minta bantuan mereka untuk consult dan bantu anda buat penghantaran. Mudahkan? Hanya dengan satu panggilan kini rasa hebat durian tempatan boleh dikongsi bersama-sama. Tapi cawangan di Taman Gembira KL 318 tiada promosi air tu ya!
Macam mana nak kedua-dua kedai yang ada promosi hebat ni? Mudah je caranya.. Anda boleh guna google maps macam yang admin buat. Tak pun boleh waze ye! Sini admin lampirkan no telefon untuk anda hubungi dan buat tempahan & peta so senang la you all nak berkunjung kesini.
SS2 Durian House Stall
Contact person
Mr Chew 0126339996
Mr Laofuzi 0197587342
Smile 0122438222
Jun 0163909937

Taman Gembira KL 318 Durian  Stall
Contact person
Mr Gan 0133413039
Micheal 01137703005

Nak tempah melalui we chat pun boleh. Senang betul zaman IT ni kan!


Awas! Jangan Terpedaya Dengan Iklan Mereka Tapi Singgah & Pastikan Kalau Tak Percaya…

Wow! Jualan akhir tahun dah kembali.. Inilah masanya untuk kita dapatkan barangan keperluan kita dan keluarga dengan tawaran harga yang berpatutan. Ha! Jangan kata kaum wanita je, kaum lelaki pun gunakanlah waktu ni sebaiknya untuk menghargai kaum isteri.. Macam mana caranya? Jom baca!
Kaum wanita mana yang tak suka dengan perhiasan diri especially kalau dapat memiliki koleksi yang terkini dengan rekaan ekslusif. Tambah menarik bila suami yang tersayang pulak hadiahkan lebih bermakna lagi la hadiah tersebut.

REKAAN EKSLUSIF PADA HARGA BERPATUTAN! CANTIK SANGAT!

Poh Kong tidak pernah menghampakan! Kini mereka kembali lagi dengan rekaan ekslusif yang cukup moden & terkini. Memang meriah.. Bukan senang ye nak dapatkan rekaan ekslusif dengan harga berpatutan! Inilah masanya nak jamu mata. Kalau dah bekenan tu boleh la terus beli! Paling best ada hadiah menanti.

KOLEKSI MENAWAN & CERIA! BERMOTIFKAN BUNGA… SESUAI UNTUK SEMUA!

Bagi yang gemar untuk shopping sendiri tu, boleh la mintak suami tambahkan bajet sebab kali ini Poh Kong ada koleksi terbaru yang cukup mempesonakan. Rekaannya pulak trendy tetapi sesuai bagi semua peringkat umur.

Rekaan kali ini mengentengahkan rekaan berasaskan motif bunga-bungaan dan loket kubus bertema kartun Mickey Mouse yang comel. Koleksi musim bunga pada kali ini ialah koleksi penuh yang mampu digayakan oleh semua golongan umur termasuklah kanak-kanak.
RAMBANG MATA… PELBAGAI PILIHAN PERHIASAN DIRI ADA!

Menawarkan koleksi perhiasan diri meliputi cincin, subang, rantai leher, gelang tangan dan loket. Koleksi yang mengentengahkan penggunaan emas 916, emas putih dan juga permata ini cukup elegan untuk digayakan di mana-mana termasuklah majlis-majlis rasmi dan sambutan keraian.
BESTNYA! ADA HADIAH PERCUMA UNTUK ANDA SEMUA…
Nangis lah kalau anda tak dapatkan koleksi pada kali ini! Bukan sahaja anda akan dapat memiliki koleksi barang kemas yang terkini tapi siap boleh dapat hadiah tau…
Nak beli cincin tunang, cincin kahwin atau hadiah anniversary pun boleh. Lagipun inilah peluang para suami nak belanja si isteri, barulah makin mencurah-curah rezeki tu nanti. Tambah best sebab bila anda spend RM 1000 dan keatas anda akan dapat tote bag ekslusif dari Poh Kong. Sementara stock masih ada! Siapa cepat dia dapat ye!
Promosi  ini sah hingga 1 Januari tahun depan,ianya peluang terbaik anda untuk memiliki koleksi Poh Kong dengan harga berpatutan. Jadi jangan lupa lock date anda dan singgah ke outlet Poh Kong yang berdekatan dengan anda untuk lihat sendiri koleksi mereka yang istimewa dan ceria ini. Tapi promosi ini tidak termasuk pembelian jongkong emas, silver dan syiling ye!
 Facebook: http://bit.ly/2kbiv8t
 Website: http://bit.ly/2jAqLLa


Awas Jika Anak Menulis Nombor & Huruf Secara Terbalik, Kena Check!

Pernah tak nampak anak-anak selalu tulis terbalik? Selalu fikir mesti normal kan anak-anak yang keliru dengan huruf seperti B ditukar dengan D.
Perkara ini perlu diberi perhatian serius jika masih berlarutan sehingga umur enam tahun keatas. Terdapat beberapa cara boleh ibu bapa lakukan bersama anak untuk mengurangkan masalah tulis nombor atau huruf secara terbalik.

Baca juga: 5 Petua Untuk Pasangan Dapatkan Baby Girl, Boleh Cuba!
Baca juga: Masalah Anak Rendah, Penyakit Kurang Nutrisi Atau Genetik?

AWASI ANAK-ANAK JIKA TULIS NOMBOR & HURUF TERBALIK

Nak pesan ni:
Kalau kanak-kanak bawah usia 6 tahun dari hari jadinya, setakat terbalik huruf dan nombor begini tak ada masalah apa pun. Tapi kalau di usia ini, masih terbalik pakai kasut, pakai baju, pakai seluar then kena berjaga jagalah tengok keupayaan kiri & kanan badannya.
Manakala,  kalau kanak-kanak di usia 6 tahun selepas hari jadinya dan ke atas jika masih berlanjutan terbalik terbalik ni semua diikuti dengan masih pakai kasut, baju, seluar semua terbalik. kiri dan kanan badan masih confuse lagi. Huruf dan nombor pun asyik lupaaaaa sajaaa.. Boleh la bawa check untuk tengok ada isu pembelajaran tertentu atau tidak.
GALAKKAN ANAK-ANAK BUAT EXERCISE

Kalau tak ada yang berkaitan sangat dengan arah kiri kanan depan belakang maka, banyakkanlah buat exercise.
Exercise paling afdhal untuk buat dengan anak-anak bagi mengatasi isu terbalik kiri dan kanan serta atas dan bawah ni adalah:

Merangkak
Ketuk ketampi (buat sebagai exercise, bukan denda!)
Brain gym (boleh tengok dekat youtube)
Zumba

Dah alang-alang anak tengok lagu-lagu yang ada ada pergerakan,suruh la ikut buat sama. Pendek kata exercise lah yang sesuai! Selalulah kena bergerak banyak badan tu.
Kalau rasa takut nak bawak anak keluar rajin-rajinkanlah berzumba di rumah ye. Exercise dan bergerak ni tak banyak pakai modal pun. Duduk rumah sahaja pun boleh buat.
Sumber: Facebook Liyana Raya


Awas Kandungan ‘Camphor’ Dalam Minyak Angin, Boleh Jadi Penyebab Sawan Anak Bawah 2 Tahun

Minyak angin selalu menjadi pilihan utama bagi sesiapa sahaja untuk meredakan keradangan atau mengurangkan kesakitan. Ianya sudah menjadi kebiasaan buat ramai orang. Namun dengan minyak angin ini, anda tidak boleh sesuka hati untuk menggunakannya. Ini kerana sesetengah minyak angin ada menggunakan bahan yang tidak bersesuaian dengan semua terutamatanya untuk kanak kanak.
Minyak angin yang mempunyai Camphor agak berbahaya terutamanya buat kanak kanak berumur 2 tahun. Ini kerana ia boleh menyebabkan sawan dan kematian. Kurang percaya? Perkongsian oleh Pakar Pediatrik Dr Redza Zainol dilaman Facebooknya itu menerangkan bagaimana ianya boleh memberi kesan tidak baik kepada kanak kanak.

Sawan Tak Berhenti-Henti

“Doktor, budak 2 tahun ni dah satu jam sawan tak berhenti-henti.”

Ibu bapanya baru berpindah rumah. Ruang tamu mereka penuh dengan kotak dan barangan yang perlu disusun. Sambil ibu bapanya sibuk mengemas, anak ni jumpa ubat minyak cap kapak di dalam kotak. Tak lama lepas tu, dia mula muntah-muntah dan tak sedarkan diri.
Tak ada siapa pun nampak dia minum minyak cap kapak tu tapi bau minyak tu sangat kuat dari mulut dia.

Di wad, bermacam ubatan diberi untuk hentikan sawan. Tapi dia berterusan sawan hingga 5 jam dan akhirnya meninggal dunia.
“Puan, kami dah cuba semua jenis rawatan. Maafkan saya, anak puan dah tak ada lagi.”
Masih terngiang-ngiang lagi kata-kata dari doktor pakar saya pada si ibu. Dia meraung sekuat-kuatnya. Digoncang-goncang badan anaknya. Tak bergerak, tak bernafas dan kulitnya mulai biru sejuk. Ayahnya tersandar di dinding. Masih tak percaya dengan apa yang berlaku. Kelu tak berkata apa-apa. Kisah benar ni tak akan saya lupakan.
Mengandungi Bahan Terlarang Untuk Kanak Kanak

Ubat minyak cap kapak mengandungi Camphor yang dilarang untuk diguna pada kanak-kanak bawah 2 tahun. Camphor atau kapur barus ialah bahan yang banyak diguna dalam produk sapuan di dalam pasaran untuk melegakan kesakitan, gatal, batuk dan selsema.
Menurut kajian penyelidik dari Kolej Perubatan Albert Einstein Universiti Yeshiva, kanak-kanak sangat terdedah pada kesan toksik Camphor sebab ia mudah terserap melalui kulit dan membran mukus (mata, bibir, bahagian dalam hidung). Produk yang mengandungi camphor atau kapur barus ni jika diguna pada kanak-kanak bawah 2 tahun boleh menyebabkan sawan dan kematian.

Jika anda perhatikan kotak produk yang berdaftar, ada tanda amaran yang telah diletakkan. Mak ayah hati-hati ya. Jangan letak pada hidung, mata atau kulit yang luka. Ia akan terserap di dalam darah dan boleh capai tahap toksik di dalam badan. Apa pun produk yang kalian nak guna pada anak, biasakan diri untuk baca label.

Senarai Minyak Angin Yang Mengandungi Camphor

Semua dah tertulis pada label. Tinggal kita nak baca dan ambil tahu. Jadilah mak ayah yang bijak.
Sumber : Redza Zainol


Awas! Kemunculannya Mengujakan.. Paparan HD Dengan Skrin 5.7 Inci! Vivo V7+ Smartphone Era Konvergen Anda!

Wow! Dahsyat sungguh perkembangan telefon sekarang kan! Kejap je pelbagai model smartphone silih berganti memperbaiki kekurangan smartphone mereka sebelum ini. Tapi yang menariknya entry kali ini admin adalah mengenai Vivo V7+, telefon dengan skrin lebar 5.7 inci dan kamera 24 megapixels tau! Canggih sungguh aih..
Vivo yang terkenal dalam perkembangan selfie smartphone dengan spesifikasi kamera hebat kini, melebarkan sayapnya dalam perkembangan teknologi skrin bagi memberikan yang terbaik buat peminat setia Vivo diluar sana.

SKRIN TANPA BATASAN! PAPARAN HD YANG MENGAGUMKAN! KEUNGGULAN V7+

Tidak hanya memiliki skrin 5.7 inci tetapi V7+ juga bakal mencetuskan fenomena baru dengan kamera hadapan 24 megapixels ye! Tak ada lagi smartphone yang memiliki kamera hadapan dengan spesifikasi macam tu. Bukan calang-calang smartphone Vivo V7+ ni.

Bila skrin dah besar, kamera pun dah upgrade mudahlah nak selfie dan wefie lepas ni. Letop hasilnya! Tak sabarnya nak tunggu produk baru dari Vivo ni. Ternyata Vivo V7+ berada dalam kelasnya yang tersendiri.
Tak percaya apa yang admin kata? Jom layan teaser dekat bawah & rasai sendiri kehebatan Vivo V7+.. Jangan bila hati dah tertawan salahkan admin pulak ye!

Nampak tak besar mana skrin Vivo V7+..  Ha! Jadi lepas ni nak main game senang la sebab skrin bukan sahaja HD malah cukup besar. Inilah yang Vivo lakukan bagi memastikan smartphone mereka berada setapak dihadapan berbanding smartphone lain. Game ON!
Jom layan teaser kedua Vivo V7+ yang baru sahaja di lancarkan di youtube baru-baru ini. Anda pasti terpegun!
Klik sini  https://www.youtube.com/watch?v=6D4M7_11Iwo&feature=youtu.be


Awas! Obesiti Boleh Tingkatkan Risiko Kematian Jika Dijangkiti Covid-19- Pakar

Penularan wabak Covid-19 belum menunjukkan sebarang isyarat mahupun tanda ia akan berakhir dalam masa terdekat meskipun sudah dua tahun virus itu tersebar di negara kita. Hal ini dapat dibuktikan berdasarkan statistik peratusan pesakit Covid-19 di Malaysia yang belum menunjukkan sebarang penurunan.
Peningkatan kes kematian harian juga telah menimbulkan kerisauan dan kes kematian di luar hospital akibat Covid-19 juga semakin meningkat.

Baca juga: Perut Sakit Tanda Anda Dijangkiti Wabak Covid-19?
BERAT BADAN BERLEBIHAN BOLEH MENINGKATKAN RISIKO KEMATIAN

Menerusi laporan Harian Metro, seorang pensyarah Perubatan Pelatih di Universiti Sains Islam Malayia (Usim), Dr Muhamad Rafiqi Hehsan berkata antara salah satu faktor dalam peningkatan kes kematian adalah berat badan berlebihan atau obesiti.

“Obesiti didefinisikan sebagai pengumpulan lemak tidak normal atau berlebihan yang memberikan risiko kepada kesihatan.
“Menurut Pertubuhan Kesihatan Dunia (WHO), kegemukan dikelaskan kepada tiga kumpulan berdasarkan badan indeks jisim (BMI). BMI lebih daripada 25 dianggap sebagai berat badan berlebihan dan lebih daripada 30 adalah mengalami kegemukan,” jelasnya.
DIAGNOSIS AWAL SANGAT PENTING
Selain itu, Dr Muhamad Rafiqi juga berkata, diagnosis awal pesakir adalah sangat penting. Hal ini kerana untuk merawat keadaan mereka dan mengurangkan kes kematian.
Beliau juga menjelaskan beberapa kajian kohort telah dilakukan dan mendapati bahawa obesiti dikaitkan dengan peningkatan komorbiditi seperti kencing manis, darah tinggi dan penyakit jantung.

Obesiti juga dikaitkan dengan gangguan fungsi paru-paru, membabitkan perubahan mekanik rintangan pernafasan dan penurunan pertukaran gas antara oksigen serta karbon dioksida.
“Oleh itu, petugas kesihatan perlu memberikan lebih fokus kepada pesakit Covid-19 yang obes kerana golongan ini berisiko tinggi, berbanding pesakit lain,” katanya.
KAEDAH MENURUNKAN BERAT BADAN
Justeru itu, antara kaedah merendahkan risiko berat badan berlebihan dan obesiti termasuk mengurangkan jumlah kalori yang diambil daripada lemak serta gula.
“Meningkatkan pengambilan buah-buahan, sayur-sayuran, kekacang, bijirin dan melakukan aktiviti fizikal secara berkala seperti 60 minit sehari untuk kanak-kanak dan 150 minit seminggu bagi orang dewasa.

“Bagi bayi pula, kajian menunjukkan bahawa penyusuan susu ibu secara eksklusif sejak lahir hingga usia enam bulan mengurangkan risikonya menjadi obes.
“Amalan gaya hidup sihat sangat membantu bagi mengurangkan risiko morbiditi dan kematian, terutama bagi pesakit Covid-19,” ujarnya.
Sumber: Harian Metro


Awas Propaganda Halus Racun Anak Kecil, Ini 8 Kartun Ada Selit Unsur L*BTQ!

Sudah menjadi kebiasaan kanak-kanak zaman sekarang diberikan tontonan kartun dengan menggunakan tablet atau telefon pintar. Ada rancangan kanak-kanak yang memberikan input positif kepada anak-anak namun ada juga yang menyelitkan unsur L*BTQ dalam rancangan tersebut tanda kita sedari. Berikut merupakan 8 rancangan kartun kanak-kanak yang anda kena pantau supaya anak-anak tak ‘hanyut’ dengan konten tersebut.
Baca juga: 10 Rancangan Netflix Sesuai Untuk Anak Usia Bawah 3 Tahun

Awas! Propaganda Halus Racun Anak Kecil!

Sekarang nak bagi anak tonton apa-apa cerita even cerita kartun kanak-kanak pun kena berhati-hati. Agenda sesat L*BTQ+ semakin berluasa. Terlalu banyak jarum-jarum halus mengalakkan perbuatan yang haram ni menusuk halus dalam diri anak-anak.

Kenapa golongan ni beria sebarkan propaganda melalui cerita animasi kanak-kanak?

Kerana melalui cerita, anak-anak akan ralik menonton dan perkara negatif mudah “masuk” dalam jiwa mereka. Jadi unsur bertentangan dengan hukum Islam ni akan masuk ke sub-conscious mind (minda separa sedar). Lagi pulak anak-anak kecil masih belum matang untuk bezakan mana betul dan salah. Jadi unsur ni senang meresap dalam minda & jiwa anak-anak, anak pun teruja untuk mencuba seterusnya dapat meluaskan lagi pengaruh L*BTQ+ di muka bumi ni. Nauzubillah min zalik
Terbaca perkongsiaan Tuan Mohd Fhais Salim dan Tuan Firdauz Abdullah mengenai cerita Jurassic World di Netflix yang dah masuk siri ke 5 ada unsur L*BTQ+. Ada scene perempuan kiss perempuan, dan mengaku gefren lagi. Sebenarnya tak hairan pun sebab dari zaman kita kecil-kecil pun dah dicocok jarum halus permainan yang bertentangan dengan fitrah manusia ni.

Ingat tak cerita Sailormoon? Kalau perasan Sailor yang nama Uranus ( セーラーウラヌス Sērā Uranusu) pun lesb**an. Tapi zaman tu pandai dia menyorok konon-konon sepupu dengan Sailor Neptun tu. Dan banyak lagi watak dalam cerita ni yang les. Fuh mujur dulu tak beberapa nak tengok cerita ni sebab sakit mata tengok baju tak cukup kain tu.
Ada banyak lagi cerita lain saya cerita kat gambar dibawah. Ni setakat yang saya tahu, ada lagi boleh komen ya. Kalau dekat Eropah benda ni biasa je. Sebab banyak je negara yang raikan golongan macam ni. Saya pun ada pernah cerita kat sini Jun lepas pun dekat Norway ni ada sambutan Oslo G*y Pride. Ada macam-macam pertunjukan dan sambutan untuk meraikan golong sejenis mereka ni.
Kita taknak lagi negara kita akan terbuka macam ni nanti. Kuatkan benteng, pasak akidah kukuh pada anak-anak. Bantu saya sebar perkara ni. Ada beberapa perkara yang saya pun baru sedar. Sama-sama kita jalankan tanggungjawab dan peranan kita bersama demi kesejahteraan dan kelangsungan generasi anak-anak kita, insyaAllah.
1.MY LITTLE PONY

Mujur cerita ni my boys tak tengok sebab katannya cerita perempuan. Disebalik kecomelan pony ni, terselindung juga jarum halus untuk menyuntik agenda L*BTQ+ ni.
Contohnya dalam episod The Last Crusade, ada watak pasangan couple sejenis Aunt Holiday and Auntie Lofty tu iaitu makcik kepada Scootaloo. Jijik kan?
2.JURASSIC WORLD

Kita harapkan cerita ni lebih kepada cerita pengembaraan ke zaman dinosaur ke. Suka anak2 sebab boleh tengok macam-macam jenis dino. Mula-mula okay lagi, lepas masuk season 3 slow-slow nak tunjul rentak. Masuk season 5 terus ada adegan kissing watak Yaz dan Sammy. Jijik betul! Mujur Ahza Afraz baru tengok season 1. Dah taknak sambung dahhh.
3.PEPPA PIG

Series yang dikenali dengan accent British. Dikatan icon L*BT+. Desakan dari peminat Peppa Pig yang menyeru untuk memperkenalkan keluarga LGBT+ kepada rancangan TV kanak-kanak itu.
Harapan mereka kanak-kanak yang mempunyai ibu bapa sejenis ni tak terasa terasing. Kanak-kanak bukan je terhibur tapi boleh belajar dan faham cara hidup L*BT+ ni. Kalau diikutkan Peppa ni female piglet. Tapi dikatakan peppa ni dating dengan Suzy Sheep. Adehhh peninggggg.
4.Buzz Lightyear

Cerita yang menampilkan Chris Evans ni sebagai suara latar Buzz Lightyear menimbulkan kontroversi dan banned untuk tontonan di 14 buah negara di Asia dan Timur Tengah, termasuklah Malaysia. Salute Malaysia atas usaha ni dimana bukan semua Islam teguh dengan pendirian ni. Ada babak kiss sesama jantina dalam cerita ni. Walaupun tak lama, tapi still ada kesan bila kanak-kanak menonton.
Ada watak lesbian yang merupakan sahabat baik kepada Buzz,iaitu Alisha Hawthorne bercium dengan ‘ isterinya’.
5.Sailormoon

Kalau perasan Sailor yang nama Uranus ( セーラーウラヌス Sērā Uranusu)pun lesb**an. Tapi zaman tu pandai dia menyorok konon-konon sepupu dengan Sailor Neptun tu. Dan banyak lagi watak dalam cerita ni yang les. Fuh mujur dulu tak beberapa nak tengok cerita ni sebab sakit mata tengok baju tak cukup kain tu.
6.The Simpson

Cerita kartun yang banyak sangat kontroversi. Baik elak dan haramkan terus anak-anak tonton cerita ni. The Simpsons ni ada pengaruh cukup besar dalam perkembangan kaum gay, khususnya di Amerika Serikat (AS). The Simpsons juga menjadi cerita kartun pertama yang menampilkan babak pernikahan sesama jenis.
7.The Legend of Korra

Watak utama sendiri iaitu Korra merupakan seorang yang les. Korra ni jatuh cinta pada Asami, juga perempuan. Siap ada scene romantik lagi takleh tahan tu. Pegang tangan, tatap mata konon-konon jatuh cintalah tu terhadap kaum sejenis. Geli geleman rasa tulis ni.
8.Adventure Time

Saya dan anak tak pernah lagi tonton cerifa ni. Siri dari Cartoon Network, rancangan ini menceritakan kisah cinta lesbian yang sukar antara Puteri Bubblegum dan Marceline.
Sumber: Hanis Athirah Rusli


Awas! Risiko Guna Atap Asbestos, Ini Mungkin Punca Kanser Paru-Paru Mesothelioma

Jika sebelum ini kita terdapat perkongsian ilmu mengenai tompokkan debu pada dinding yang sebenarnya adalah kulat yang boleh menyebabkan batuk, kali ini mengenai risiko penggunaan atap jenis asbestos pula. Menurut Public Health Malaysia, atap ini sekiranya rosak seperti pecah boleh meningkatkan risiko penyakit kanser mesothelioma terutama buat mereka yang terlibat secara langsung menguruskan bahan binaan tersebut.
BUKAN SEKADAR SAMPAH BUMBUNG ATAP

Lihatlah di sekitar kawasan rumah anda. Anda biasa nampak kepingan serpihan atap bumbung berlonggok di bahu jalan mahupun di tempat longgokan sampah Pemandangan ini juga dapat diperhatikan di taman permainan kanak-kanak dan taman taman awam. Tahukah anda, ia bukan sekadar serpihan sampah, tetapi ia merupakan satu ancaman yang boleh menyebabkan penyakit merbahaya!
Ya, ia adalah bumbung atap asbestos. Dahulu, kebanyakan rumah dan kilang sememangnya menggunakan atap ini kerana ianya lebih murah dan memberi kesan penyejukan. Namun selepas kajian menemui asbestos merupakan punca penyebab kanser mesothelioma, penggunaannya telah di hentikan dan dihadkan.

Terdapat negara yang telah mengharamkan penggunaannya secara total, namun di Malaysia ianya diharamkan hanya pada pembinaan bangunan kerajaan yang baru sejak tahun 1999. Sekiranya bahan merbahaya ini TIDAK diusik, risiko untuk dapat cancer sangat rendah. Risiko akan hadir apabila ianya pecah, rosak dan anda terlibat secara langsung dalam mengendalikan asbestos. Situasi ini mendedahkan anda kepada risiko untuk untuk mendapat radang asbestosis paru-paru dan juga kanser mesothelioma.

Tidak perlu banyak, sebutir debu sehalus bilah jarum sudah cukup untuk anda mendapat kanser dalam tempoh 30 tahun akan datang.
Apa yang anda boleh dilakukan untuk mencegah masalah ini?

1. Jika anda masih menggunakan bumbung asbestos ini, pastikan bumbung tidak retak, pecah.
2. Jika ianya pecah, pastikan proses membaikpulih bumbung mengikut prosedur khusus DOSH dan Jabatan Alam Sekitar.
3. Jika anda nampak di Kawasan rumah/perjiranan anda, hubungi pihak berkuasa temptan anda dengan segera untuk proses pelupusan.
4. JANGAN BAKAR, dan jangan tanam atau lupus sendiri.
5. Jangan biarkan anak anda bermain di kawasan asbestos. Kesan kanser asbestos hanya boleh nampak selepas 30 tahun.
Apakah gelaja masalah ini?

Simptom asbestosis dan kanser mesothelioma adalah seperti sesak nafas, dada terasa ketat, batuk kering berpanjangan, sakit dada, kurang selera makan, penat, demam dan berpeluh sewaktu malam.
Jika anda dapati anda berisiko dan mempunyai gejala-gejala tersebut, dapatkan rujukan awal di Klinik Kesihatan berhampiran.
Sumber: Public Health


Awas Risiko Obesiti, Ini Cara Untuk Anda Kawal Kalori Tanpa Perlu ‘Ikat Perut’

Kalori merupakan tenaga yang terhasil daripada proses pembakaran makanan dalam tubuh dan cara mengukur kalori adalah dengan menggunakan unit kilokalori atau Kcal. Setiap makanan yang kita makan menghasilkan tenaga. Kalori juga digunakan dalam mengukur tenaga yang terdapat dalam makanan dan minuman. Tidak dinafikan, zaman kini kita disajikan dengan pelbagai jenis makanan dan minuman yang lazat, ia juga berinovasi menjadi lebih menarik namun hakikatnya tidak menyihatkan kerana tingginya kandungan lemak, gula, garam atau bahan perasa. Kementerian Kesihatan Malaysia menerusi laman Fecebooknya menyarankan setiap individu untuk peka dan pengawal pengambilan kalori bagi mengelak masalah obesiti.

CARA KURANGKAN PENGAMBILAN KALORI TANPA BERLAPAR
Kemudahan untuk mendapatkan makanan kerana akses kepadanya yang semakin meluas menjadikan sesetengah individu tidak dapat mengawal diri dan memesan tanpa berfikir panjang. Mengurangkan pengambilan kalori tanpa mengambil kira pola pemakanan dan apa yang anda makan biasanya bukan cara yang wajar untuk menurunkan berat badan kerana berpotensi untuk gagal. Oleh itu, beberapa perubahan perlu dilakukan untuk membantu anda mengekalkan defisit kalori bagi tempoh yang lama tanpa berasa lapar.
Berikut antara 5 perubahan diet dan gaya hidup bagi membantu menurunkan berat badan :

1. FOKUS DENGAN MAKANAN DAN KUNYAH DENGAN PERLAHAN

Fokus dengan apa yang anda makan, elakkan bermain gajet sewaktu makan agar anda sedar cara pengambilan makanan anda dan dapat menikmati rasa, tekstur dan bau makanan. Praktikkan kunyah dengan perlahan kerana otak memerlukan 20 minit untuk menerima isyarat kenyang, kunyah dengan perlahan cenderung menjadikan anda untuk berhenti makan sebelum kenyang manakala mengunyah telalu cepat pula menyebabkan kesukaran berasa kenyang mengakibatkan kita makan lebih banyak.

2. LEBIHKAN PENGAMBILAN PROTEIN

Protein merupakan raja kepada segala nutrisi, menambah pengambilan protein adalah cara paling efektif serta mudah dalam usaha mengurangkan berat badan. Kajian menunjukkan protein meningkatkan kadar metabolisme dan membantu mengekang selera anda. Satu kajian menunjukkan bahawa orang yang makan 30% kalori daripada protein secara automatik makan 441 lebih sedikit kalori setiap hari.
3. ELAKKAN MINUMAN RINGAN BERGULA DAN JUS BUAH-BUAHAN

Antara cara mudah untuk anda mengurangkan berat badan juga adalah dengan mengelak daripada mengambil minuman bergula seperti soda, susu coklat, jus dan minuman dengan gula tambahan. Otak kita tidak mengkategorikan kalori bentuk cairan seperti kalori makanan yang boleh dikunyah. Kajian menunjukkan minuman bergula berkait rapat dengan peningkatan risiko kegemukan seperti dalam satu kajian terhadap kanak-kanak menunjukkan peningkatan risiko 60% untuk setiap hidangan minuman manis atau bergula setiap hari. Lebihkan meminum air kosong terutamanya sebelum makan kerana dalam satu kajian selama 12 minggu mendapati bahawa peserta yang minum 500ml air sebelum makan mengalami penurunan berat badan sebanyak 44% berbanding dengan mereka yang tidak.
4. BERSENAM

Bersenam juga penting dalam tempoh ini kerana apabila pengambilan kalori anda sedikit badan anda terpaksa imbanginya dengan cara menjimatkan tenaga iaitu dengan membakar sedikit. Ini menjadi faktor mengapa pengurangan kalori dalam jangka masa panjang boleh memperlahankan metabolisme dan menyebabkan anda kehilangan otot. Oleh itu, anda perlulah melakukan senaman mengangkat beban. Jika anda tidak dapat pergi ke gym, cukup lakukan senaman seperti push-up, squats atau sit up di rumah dengan kerap. Aktiviti kardio seperti berjalan kaki, berenang mahupun berjoging juga penting bukan hanya sekadar untuk menurunkan berat badan tetapi juga untuk kesihatan dan kesejahteraan yang optimum.
Sumber: KKM


Awas! Senheng Member’s Day Kembali Lagi.. Banyak Gila Deals Yang Awesome Dan Istimewanya Kita Ada Senheng App Tau!❤

Nak beli perkakasan elektrik yang baru dengan harga best? Senheng ada jawapannya. Sempena dengan Senheng Member’s Day yang ke 37 Senheng dengan julung kalinya telah melancarkan app milik mereka sendiri. Ada pelbagai kemudahan seperti E-voucher dan pelbagai promosi lain yang awesome..
DAPATKAN E-VOUCHER ANDA DAN TEBUS SEKARANG UNTUK PELBAGAI DISKAUN MENARIK!❤

Dengan adanya app Senheng ni, lebih mudah untuk anda dapatkan maklumat dan informasi terkini mengenai sebarang update promosi. Bestkan? Tambah menarik sebab melalui app Senheng yang baru dan latest ni banyak e-voucher akan diberikan untuk anda.
Tapi yang lebih menarik untuk member Senheng  anda berpeluang dapatkan voucher up to RM 2000…Banyakkan? Untunglah.. Bertuah anda..

IKUTI 6 LANGKAH MUDAH INI SENHENG APP PASTI MENJADI MILIK ANDA..❤

Senheng kini menggunakan pendekatan baru dalam merapatkan lagi hubungan mereka bersama anda. Kini anda boleh menikmati pelbagai promosi melalui app Senheng! Mudahkan! Lepas ni senang la anda nak dapatkan update terkini dari Senheng.
TEBUS MATA GANJARAN ANDA DAN DAPATKAN DISKAUN TERHEBAT DENGAN KAD PLUSONE !!❤

Wah! Sayang sungguh Senheng dengan anda, pelanggan setia mereka.. Siap adakan promosi secara besar-besaran dengan harga terbaik lagi. Lepas tu, siap boleh tebus mata ganjaran lagi. Untunglah mereka yang dah jadi pemegang kad PlusOne Senheng.
Tambah menarik sebab sekarang Senheng Member’s Day sedang berlangsung. Jadi Inilah peluang anda untuk nikmati lebih penjimatan dan tebus mata ganjaran anda yang banyak tu. Berbaloi-baloi kan?
PROMO BIG BANG! DISKAUN KAW-KAW! JOM SINGGAH DI SENHENG SEKARANG!❤

Tengok la betapa bertuahnya anda dapat shopping perkakasan rumah dengan harga yang meletop KEBABOM.. Jealous admin! Admin pun nak jadi member Senheng jugaklah. Sangatlah menguntungkan bila jadi pemegang Kad PlusOne sebab lagi banyak penjimatan dan diskaun yang boleh anda nikmati. Yeay!
Bayangkan betapa bertuahnya anda, dah la dapat harga terbaik di pasaran siap boleh minimakan penggunaan mata ganjaran anda untuk Tebus hadiah dan diskaun.
PENAT MEMBASUH! KOTORAN SUSAH TANGGAL? JOM BELI DYNAMO! TAWARAN TERBAIK..

Selaku hero atau watak utama Senheng Member’s Day kali ini, Dynamo memberikan anda penjimatan terhebat ye! Percaya atau tidak anda hanya perlu bayar Rm 15.50 untuk Dynamo power gel dan Dynamo power gel downy. Siap boleh dapat mata ganjaran lagi tau! Best sangat-sangat kan!
Jadi dari 1 Julai – 31 Ogos 2017 anda semua kena serbu Senheng untuk sama-sama menikmati Senheng Member’s Day yang dilancarkan selama dua bulan ni. Ternyata “Senheng berbeza.. Memang berbeza!”


AWAS! Suami Ada 6 TANDA Ini? Mungkin, Dia Tengah Syok Bercinta Dengan Perempuan Lain!

Hubungan suami isteri perlu sentiasa seimbang dan tolenrasi antara satu sama lain kerana itulah yang menjadi tali pengikat sesebuah gerbang perkahwinan. Namun, sejak kebelakangan ini, semakin banyak kes kecurangan rumah tangga berlaku tidak kira lelaki atau wanita.
Walau bagaimanapun, wanita sering menjadi mangsa isu ini. Suami yang disangka selama ini baik, rupanya curang dibelakang sehingga lupa keluarga sendiri. Sungguh meruntun jiwa si isteri mendengar khabar berita itu.

Baca juga: “Arghh Takutnya…”- Tips Malam Pertama Elak Malu, Baru Semuanya Lancar
TANDA SUAMI CURANG YANG RAMAI ISTERI TAK PERASAN

Memetik laporan Harian Metro, kebanyakan kes curang berlaku dalam perkahwinan adalah kaum suami. Ini bermakna lapan daripada 10 kes membabitkan kecurangan suami. Hanya dua kes yang menyebut mengenai kecurangan isteri.

Jadi, macam mana nak tahu tanda suami curang? Jangan risau, kami akan bongkarkan teknik yang sering digunakan oleh para lelaki. Awas!
1. SELALU MAIN TELEFON SENYAP-SENYAP
Kalau sebelum ini suami berani main telefon di hadapan isteri tetapi tiba-tiba suatu hari dia mula takut dan main telefon senyap-senyap, itu tandanya si suami mungkin ada perempuan lain. Mana tidaknya, tak mungkin suami nak hantar mesej kepada skandal di hadapan isteri. Bahaya tu!
2. TAKUT BILA ISTERI TENGOK TELEFON

Kadang-kadang isteri nak tengok telefon suami bukan sebab nak spotcheck tetapi hanya untuk melihat jam atau selfie. Suami pula laju sahaja tangan merampas dan tidak membenarkan isteri main telefon bimbitnya.
Kalau dibiarkan lama-lama di tangan isteri, kantoi pula kalau ada mesej dari perempuan lain. Lebih teruk, apabila suami bawa sahaja kemana telefon walaupun ke tandas. Itu memang tahap kronik, perlu disiasat segera.
3. ISTERI CAKAP TAK LAYAN
Walaupun tengah membincangkan sesuatu yang penting, mata suami asyik pada skirn telefonnya dan tidak mengendahkan luahan isteri. Tidak kira topik apa, dia tetap terganggu kerana telefonnya sentiasa ditangan sehingga isteri penat berborak seorang diri.
4. SELALU LEBIHKAN KERJA / OUTSTATION
Suami tidak pernah keluar awal untuk kerja, tapi tiba-tiba keluar awal dan memberi alasan kerja. Itu memang pelik! Bila di rumah telefon selalu di tangan, tetapi bila sampai tempat kerja tidak dapat dihubungi. Hmm kenapa ya?
Dia juga bukan sahaja pulang lewat dari tempat kerja, tetapi menghabiskan hujung minggu dan cuti di tempat kerja. Tiba-tiba memberikan semua masa untuk kerja. Kan pelik tu?
5. MARAH BILA ISTERI TANYA LEBIH-LEBIH

Kaum lelaki ni mudah sahaja. Bila tengah curang atau melakukan kesalahan, mereka akan mudah marah bila pasangan tanya soalan. Baru tanya satu soalan dah marah kerana takut jawapan yang diberikan boleh kantoikan kesalahan diri sendiri.
Sebaliknya, dia mula menyalahkan isteri pula kerana terlalu curiga terhadap dirinya tanpa sebarang sebab. Mulalah cakap isteri overthiking dan perlukan rehat…
6. ASYIK SURUH ISTERI ME TIME
Me time memang kegemaran isteri tapi bila asyik kena suruh me time pun tak seronok juga. Kadang kala hari minggu pasti nak luangkan masa bersama suami dan anak namun, suami hanya menyuruh bawa anak keluar tanpa dia di sisi.
Malah, suami lebih memilih memberi wang tanpa dia ikut bersama kerana mudah untuk dia keluar dengan perempuan lain. Kaum wanita ni ada deria keenam. Bila isteri rasa ‘macam ada something tak kena’, pasti memang ada sesuatu yang tidak kena. Buat kerja kena hati-hati!

Itu sahaja tanda suami curang yang paling popular. Semoga anda semua peka dengan perubahan suami dan perkahwinan dibina dijauhkan daripada sebarang perkara yang tidak diingini.
Sumber rujukan:
1. Mom junction
2. Marriage


Awesome & Bergaya! KL Fashion Week RTW 2017 Cetus Fenomena #OOTD..  Selfie Bersama Vivo V5Plus Milik Anda! Siap ada Merdeka Sale Lagi! ❤

Wah! Meriah sungguh sambutan malam KL Fashion Week Ready to Wear 2017 (KLFW RTW 2017) kali ni! Ramai selebriti tanah air negara hadir tau! Fatah Amin, Fazura.. Izara Aishah pun ada! Tak dilupakan juga rakan media yang turut serta memberikan sokongan kepada KLFW 2017.
Best sangat malam tu! Macam-macam fesyen digayakan. Tambah menarik bila model KLFW catwalk sambil selfie dengan Vivo V5Plus seriously menghiburkan betul gelagat mereka.

TEKNOLOGI & FESYEN! GABUNGAN HEBAT! TARIK PERHATIAN PENONTON KLFW RTW 2017!

Tengok tu.. Model siap berselfie dengan penonton. Memang meriah sangat suasana malam tersebut dengan telatah model yang cukup menghiburkan dan mesra penonton.

Mengetengahkan gabungan teknologi dan fesyen KLFW RTW 2017 ternyata, berjaya menarik perhatian peminat fesyen negara. Kelainan yang dibawakan jelas menunjukkan bahawa fesyen dan teknologi kini bergerak seiring kehadapan.

Kenapa admin kata macam tu? Ye lah! Tak kan dah pakai cantik-cantik tak nak bergambar dan share di media sosial kan? Trend posting #OOTD telah membawa kepada satu perkembangan lifestyle baru dimana fesyen kini tidak hanya melibatkan gaya sahaja tetapi juga gadget seperti smartphone yang perlu seiring dengan gaya yang diketengahkan.
KLFW RTW 2017 BAWA OUTFIT READY TO WEAR KE SATU TAHAP BARU DALAM DUNIA FESYEN

Ha! Outfit “ready to wear” pun awesome untuk digayakan dipentas peragaan ye! Tambah menarik apabila ianya dipadankan dengan smartphone Vivo V5Plus, nampak stylo je semua model KLFW RTW 2017. Penampilan yang dan kasual yang digayakan dipentas peragaan ini nyata tidak akan membuatkan anda nampak pelik walaupun digayakan semasa family or friend gathering. Bila ada smartphone dengan kamera yang best pulak apa lagi tunggu? Selfie sakan lah.
VIVO PELENGKAP KLFW READY TO WEAR ! SIMPLE TAPI BERGAYA!

Ha! Lepas ni anda semua kenalah buat padanan yang tepat ye dalam bergaya. Bukan apa dah bergaya sakan tiba-tiba nak ambil gambar #OOTD kamera telefon pulak bermasalah dan tak cantik. Jadi anda boleh lah bertukar je Vivo V5Plus kamera dengan cahaya lembut serta mampu memberikan effect bokeh pada gambar anda.
Baru la kena gayanya.. Sejajar dengan trend sekarang! #OOTD bila join event kan? Jadi buat anda dekat luar sana yang masih tercari-cari smartphone dengan gaya lengkap serta spesifikasi hebat terutamanya kamera hadapan, Vivo V5Plus adalah jawapannya.
PROMOSI HEBAT! SEMPENA BULAN KEMERDEKAAN JOM GRAB SMARTPHONE VIVO PILIHAN ANDA..❤

Apa yang menarik dan anda tak boleh terlepas pandang ialah dari 26 Ogos hingga 3 September ini, Vivo beri anda tawaran yang cukup hebat! Beli Vivo Y66 dan anda boleh nikmati rebat RM 100 secara serta-merta dengan syarat anda trade-in telefon yang masih berfungsi. Hanya RM 899 sahaja selepas rebat. Diskaun insatant kot? Bestnya!
Itu baru sikit! Bagi yang dah lama idamkan smartphone Vivo V5Plus ada deal yang menarik oit. Kini, dengan hanya RM 1499 anda dah boleh miliki Vivo V5Plus tau! Jimat dan berbaloikan?

Jadi tunggu apa lagi? Jom grab smartphone keluaran Vivo siap boleh menang lucky draw bernilai lebih RM 15000. Macam mana caranya?  Mudah je! Ini caranya..

Peserta layak menyertai lucky draw ni dengan setiap pembelian smartphone keluaran Vivo bermula dari 26 Ogos hingga 3 September.
Peserta dikehendaki mengemukakan/ masukkan nombor IMEI pada website lucky draw Vivo.
Hadiah wang tunai menanti anda jika anda ialah pemenang bertuah tersebut (maklumat peribadi perlu dikemukakan kemudian bagi proses pembayaran)
Jika dalam tempoh seminggu pemenang tidak tuntut hadiah maka hadiah tersebut dianggap “burn”

Hadiah termasuklah:
RM 5,000 wang tunai x 1
RM 1,000 wang tunai x 5
RM 500 wang tunai x 10
RM 100 wang tunai x 30
Untuk maklumat lanjut anda boleh klik sinihttps://goo.gl/sdchHB.


#AXAStandsUpToCancer Raih Rm52,000 Untuk Persatuan Kebangsaan Kanser Malaysia

Selepas melancarkan pelan perlindungan insurans kanser serba lengkap yang dinamakan AXA Cancer Care pada awal tahun ini, AXA AFFIN Life Insurance Berhad berganding bahu dengan Persatuan Kebangsaan Kanser Malaysia (NCSM) berjaya meraih RM 52,000 bagi membiayai operasi Perkhidmatan Maklumat Kanser (CIS) NCSM. CIS ialah bantuan khidmat talian yang membolehkan rakyat Malaysia mendapatkan maklumat yang berasaskan bukti dan tepat di samping memberikan sokongan emosi kepada penghidap kanser. Ini sejajar dengan misi AXA Cancer Care yang bukan sahaja menyediakan perlindungan kewangan, tetapi juga sokongan emosi dan mental.

Derma RM1 Bagi Setiap Episod Kisah Inspirasi
“Kami berbangga untuk mengumumkan bahawa setakat ini hampir 10,000 pemegang polisi telah melanggan pelan perlindungan ini dan kami berharap angka ini akan terus bertambah dalam usaha memperkasakan rakyat Malaysia menghadapi kanser dengan penuh yakin. Kami gembira kerana lebih ramai orang terdedah dan dilengkapi dengan pengetahuan yang mencukupi tentang kanser dan seterusnya mendapatkan perlindungan terutamanya dalam golongan profesional muda ,” kata En. Loke Kah Meng (Ketua Pegawai Eksekutif AXA AFFIN Life Insurance,) dalam majlis tersebut hari ini.
Beliau menambah selanjutnya, “AXA AFFIN telah memainkan peranan aktif untuk meningkatkan kefahaman terhadap risiko kanser dan menggalakkan orang ramai mengamalkan cara hidup sihat menerusi portal dalam talian Learn My Protection. Pada tahun ini, inisiatif #AXAStandsUpToCancer mengukuhkan lagi komitmen ini dan berikrar untuk menderma RM1 kepada NCSM bagi setiap episod kisah penuh inspirasi yang telah dikongsi oleh orang ramai”.

“AXA : An Awakening Series” Nadi Penggerak Kempen
Kempen #AXAStandsUpToCancer telah berlangsung dari 1 Mac hingga 30 November 2016 menerusi laman web, www.110cancercare.com, bersama “AXA : An Awakening Series” sebagai nadi penggerak kempen tersebut. Sejumlah lapan episod kisah menyentuh hati telah diterbitkan oleh pengacara Choo Mei Sze – Duta Belia NCSM dan juga seorang bekas pesakit kanser. Setiap episod memperlihatkan kanser dari sudut berbeza, termasuk dari kaca mata pesakit, bekas pesakit kanser dan juga penyokong setia yang berjuang dalam senyap, iaitu penjaga mereka.
Turut hadir di majlis tersebut ialah Cik Clare Ratnasingham (Naib Presiden NCSM), En. Sudhaharan Nair (Pengurus Besar NCSM), En. Emmanuel Wehry (Ketua Pegawai Pemasaran AXA AFFIN Life Insurance) dan Dr Adrian Seng (Pengarah, Beacon Health – subbahagian Beacon Hospital).

52,000 Orang Awam Memainkan Peranan
“Bagi pihak Persatuan Kebangsaan Kanser Malaysia, saya ingin mengucapkan terima kasih kepada AXA AFFIN atas persahabatan yang dijalin dan sokongan yang diberikan selama ini, dan juga kerana menganjurkan program Cancer Care yang cemerlang. AXA AFFIN bukan sahaja berikrar untuk menyumbang dana dan bekerja keras untuk menjayakan projek ini – tetapi juga telah mengambil langkah selanjutnya dan menggalakkan orang awam di Malaysia untuk berkongsi kisah penuh inspirasi tentang kanser. Daripada angka derma yang diterima, nampaknya lebih 52,000 orang telah memainkan peranan – untuk belajar tentang kanser dan menerima dorongan untuk menjalani kehidupan yang lebih baik,” kata Cik Clare Ratnasingham (Naib Presiden NCSM) dalam ucapannya.
Di majlis yang sama, para tetamu dan wakil media juga menikmati jamuan makan tengah hari sebagai tanda penghargaan kepada semua pihak yang telah memberikan sumbangan ikhlas dan sokongan dalam segenap cara.

AXA Cancer Care ialah pelan perlindungan insurans kanser pertama di pasaran, yang memberikan sokongan kewangan lengkap dari peringkat diagnosis sehingga rawatan dan pemulihan. Pelan ini menawarkan lima manfaat, iaitu Manfaat Jagaan Terapi untuk menanggung kos rawatan kanser, Manfaat Cepat Sembuh dengan dana tambahan untuk menampung proses pemulihan dan Manfaat Sara Hidup untuk membiayai perbelanjaan sara hidup, Manfaat Rawatan Alternatif memenuhi keperluan pilihan rawatan alternatif manakala Manfaat Pendapat Perubatan Kedua disediakan selepas diagnosis.
Pemegang polisi boleh mendapatkan perkhidmatan terkhusus 24/7, sokongan dan bantuan termasuk rundingan psikologi, pakar diet, rambut dan perkhidmatan penjagaan rambut palsu, penyediaan pengangkutan dan banyak lagi. Untuk maklumat lanjut, sila layari www.axa.com.my

Mengenai AXA AFFIN Life Insurance Berhad
Ditubuhkan pada bulan Februari 2006, AXA AFFIN Life Insurance Berhad (AXA AFFIN Life) merupakan syarikat usahasama di antara AFFIN Holdings Berhad dan Kumpulan AXA, yang berpangkalan di Paris.
Mengenai AXA Asia
AXA Asia adalah pemain insurans terkemuka dengan menawarkan proposisi Insurans Nyawa dan Am dengan kehadiran operasi di Hong Kong, Singapura, Indonesia, China, India, Malaysia, Filipina dan Thailand.
Mengenai Kumpulan AXA
Kumpulan AXA adalah pemimpin di seluruh dunia di dalam pengurusan aset dan insurans, dengan 166,000 kakitangan melayan 103 juta pelanggan di 64 buah negara.
Mengenai Persatuan Kebangsaan Kanser Malaysia
Persatuan Kebangsaan Kanser Malaysia, merupakan sebuah organisasi tidak berunsurkan keuntungan di Malaysia yang pertama yang membekalkan pendidikan, penjagaan dan perkhidmatan sokongan bagi mereka yang terkesan dengan kanser.
Untuk Maklumat dan Sokongan Kanser, sila hubungi 1-800-08-1000.


Ayah Beli 5 Kipas, Jadi ‘Penyelamat’ Anak & Murid-Murid Panas Dalam Kelas Di Sekolah

Ayah mana yang tidak sayangkan dan risaukan keadaan anaknya tambah pula kalau anak tersebut berada dalam ketidakselesaan atau kesusahan bukan? Di Petaling Jaya, viral di laman sosial media Tiktok apabila seorang ayah menjadi ‘penyelamat’ bukan sahaja kepada anaknya, malah murid-murid di sebuah sekolah. Penyelamat macam mana tu?
Baca juga: Nahas Bas Ekspres: Ayah Cari Anak Di Wad Kecemasan, Rupanya Di Bilik Mayat…

AYAH BELI 5 KIPAS, PENYELAMAT ANAK PANAS DI SEKOLAH

Tindakan ayah yang dikenali sebagai Hanafi Yahya menerusi akaun Tiktoknya memaparkan beliau membeli lima kipas untuk diletakkan di dalam kelas tersebut yang dikatakan panas serta tidak selesa.Tindakan prihatin itu dibuat bapa pelajar terbabit selepas anaknya mengadu berasa panas di dalam kelas berkenaan yang hanya mempunyai tiga kipas sahaja manakala satu daripadanya mengalami kerosakan.

Menerusi hantaran video tersebut, anaknya bernama Hariz yang belajar di Sekolah Kebangsaan Slim River, Perak mengadu panas dan berasa kasihan terhadap kawan-kawan serta guru yang berasa tidak selesa.

“Selepas melihat keadaan kelas, memang panas kerana kipas yang ada tiga di tengah-tengah satu sedang rosak. Pelajar di tepi kelas tidak dapat merasa angin.
“Selepas panggil juruteknik, saya beli satu kipas siling dan empat kipas dinding, buat pendawaian siap-siap supaya kemas dan selamat. Semoga cikgu dan rakan Hariz selesa nanti,” tulisnya.

 @drhanafiyahya
Kuturuti kehendak anak..cikgu & kawan Hariz panasnya… #kuturuti
 ♬ suara asli – Fajarr` – ₮

‘JARANG-JARANG BERLAKU’
Seperti biasa, sudah pasti ramai dalam kalangan warganet yang meninggalkan pelbagai komen di video tersebut. Ramai dalam kalangan warganet yang kagum dengan tindakan si ayah ini dan berpendapat bahawa perkara ini adalah jarang-jarang sekali berlaku. Semoga ibu bapa lain yang berkemampuan dapat mengikut jejak langkah ayah ini ya!

Sumber: Tiktok @drhanafiyahya


Ayah Dan Anak Lelaki Tak Rapat ? Cuba 6 Tips Efektif Ini Untuk Kuatkan ‘Bonding’

Aktiviti ‘bonding’ antara ayah dan anak lelaki mungkin agak sukar untuk dilakukan. Bukannya apa, masih ada lagi anak lelaki yang malu untuk melakukan aktiviti bersama ayah kerana khuatir dianggap manja. Oleh itu, mereka lebih cenderung untuk meluangkan masa bersama kawan-kawan sebaya. Ayah dan anak lelaki sebenarnya memang perlu mempunyai hubungan yang kuat dan dengan itu, anda perlu baca 6 tips ini supaya ‘bonding’ anda berdua akan lebih kukuh.
1. Ajar anak cara menjadi ‘lelaki sejati’
www.pinterest.com

Mungkin susah bagi anak lelaki anda menyuarakan perasaan ingin tahu mereka untuk menjadi seorang lelaki yang sejati. Tetapi, anda sebagai ayah yang prihatin perlu menyedari bahawa perkara ini adalah normal. Anda adalah contoh lelaki pertama dalam hidup mereka yang dapat membantu membentuk personaliti yang diinginkan. Luangkan masa dengan melakukan aktiviti yang boleh mengajar mereka nilai-nilai murni dalam kehidupan. Ingat! Anda bukan sahaja seorang ayah, tapi anda juga seorang ‘role model’ bagi mereka.
2. Fokus tentang persamaan antara ayah dan anak lelaki
www.pinterest.com

Seorang ayah dan anak lelaki mungkin mempunyai genetik yang sama tetapi tidak semestinya anda akan mempunyai persamaan dalam semua aspek. Sepanjang meluangkan masa bersama anak lelaki, pastikan anda fokus untuk merapatkan hubungan dengan mencari persamaan dalam diri masing-masing. Contohnya, ketika menonton filem bersama, anda mungkin baru sahaja sedar bahawa anda dan anak meminati pelakon yang sama. Jadikan ini sebagai satu titik permulaan bersembang mengenai perkara yang anda berdua minati untuk progres yang positif.

3. Jangan berselindung, tunjukkan diri anda yang sebenar
blog.neura.edu.au
Sudah semestinya semua aktiviti tidak harus mengikut minat anak anda. Kadang-kadang, mempelawa anak untuk terlibat sama dalam aktiviti anda adalah sesuatu yang bagus. Contohnya, anda boleh membawa anak bersama ketika pergi memancing. Melalui aktiviti bersama sebegini, anak lelaki anda lebih bersikap terbuka dalam menerima siapa diri anda yang sebenarnya. Bukan itu sahaja, anak lelaki anda juga boleh berkenalan dengan rakan-rakan baru ketika beraktiviti bersama.
4. Sentiasa positif
www.flickr.com/
Kita tahu bahawa bukan semua ayah diluar sana pandai berbicara manis dengan anak, khususnya anak lelaki. Ramai dalam kalangan ayah agak tegas dalam perbualan bersama anak lelaki kerana bimbang anak akan ‘naik kepala’. Boleh untuk bersikap tegas tetapi, anda juga perlu selitkan kata-kata positif kepada mereka. Penting untuk kita tahu bahawa anak-anak hanyalah mahu untuk diri mereka disayangi. Oleh itu, selitkan sedikit pujian atau kata rangsangan supaya anak lelaki tahu bahawa anda sangat menyayangi mereka.
5. Banyakkan aktiviti luar rumah
http://www.parentingthemodernfamily.com/
Betul kata orang bahawa semuanya bermula di rumah, tetapi penting juga untuk seorang ayah dan anak lelaki meluangkan masa di luar rumah. Keluar bersukan bersama, menonton filem atau membeli barang kelengkapan rumah boleh dijadikan rutin bagi merapatkan hubungan. Bila berada di rumah, kadang-kadang suasana ‘bonding’ tersebut boleh terganggu seperti, anak lebih luangkan masa menggunakan internet di dalam bilik. Jadi, berada di luar rumah adalah satu cara yang lebih segar untuk menguatkan ‘bonding’ ayah dan anak lelaki.
6. Selalu meminta pertolongan anak
http://www.huffingtonpost.com/
Sedar atau tidak, bukan dengan melakukan aktiviti yang menyeronokkan sahaja boleh merapatkan hubungan ayah dan anak lelaki. Namun, rutin harian yang biasa seperti meminta pertolongan mereka untuk membuang sampah juga boleh membantu menguatkan hubungan. Mungkin ayah akan beranggapan bahawa mereka tidak akan menurut kata, tetapi jangan terkejut jika anak lelaki anda akan menurut setiap pertolongan yang diminta. Pertolongan yang diberikan mungkin tidak semua berjaya tetapi sekurang-kurangnya memori anda berdua boleh diingati sampai bila-bila.


Sampai Umur Berapa Ayah Boleh Uruskan Anak Perempuan Mandi? Ini Mak Ayah Kena Tahu!

Hubungan ayah dan anak perempuan akan menjadi akrab, sekiranya sejak si kecil dilahirkan hingga sudah masuk ke prasekolah, banyak diuruskan oleh ayah. Di mana, ia telah membuatkan talian itu bagai isi dengan kuku.
Ia juga tidak menjadi satu masalah untuk ayah menguruskan anak perempuan. Namun, akan terdetik satu persoalan dalam kalangan ibu, sampai bila ayah boleh menguruskan anak perempuannya seperti memandikan dan menukar pakaian? Mari lihat penerangan dari saudara Taufiq Razif di bawah berkenaan persoalan ini.

Baca juga: Aduhai, Bila Hantar Pergi Sekolah Mesti Menangis, Bertenang Ibu, Cuba 7 Tips Ini Untuk Tangani
AYAH DAN ANAK PEREMPUAN

“Assalamualaikum. Maaf mengganggu. Saya nk tanya pendapat. Sampai umur berapa ayah boleh uruskan anak perempuan? Maksud saya dari segi mandikan anak dan pakaikan pampers untuk anak. Terima kasih atas respon.”

Jawapan saya,
Menguruskan anak kecil bukan tanggungjawab isteri sahaja, bahkan tanggungjawab bersama. Suami juga kena tahu dan belajar.
Anak lelaki atau anak perempuan tidak ada masalah untuk bapa uruskan. Bermula dari azankan telinga anak selepas dilahirkan, cuci uri dan tanam, membantu serta menyiapkan kelengkapan isteri berpantang, mandikan anak, pakaikan pampers dan pakaiannya.
Namun, sampai bila ayah boleh uruskan anak perempuannya? Okay ke kalau anak dah besar?
SAMPAI BILA AYAH BOLEH URUSKAN ANAK PEREMPUAN?
1. BILA ANAK SUDAH PANDAI URUS DIRI
Bagi saya begini, bila anak sudah pandai urus diri seperti sabunkan diri, syampu rambutnya sendiri, basuh punggung lepas buang air besar, bertuala selepas keluar tandas serta memakai pakaian.
Maka, ketika itu tiada keperluan lagi untuk seorang ayah uruskan anak perempuannya.
Disebabkan itu dari kecil kena ajar toilet training. Ini termasuklah off pakai pampers, menanggalkan pakaian di tempat yang sepatutnya, tutup pintu tandas bila mandi atau buang air, tidak berbogel dan berlari sana sini dalam rumah.
Juga ajar tentang perasaan malu dan didik anak agar tidur di biliknya sendiri.
2. BERGANTUNG KEPADA KEADAAN
Jadi berbalik kepada soalan puan di atas, sampai umur berapa ayah boleh uruskan anak perempuan? Bergantung kepada keadaan.
Lebih awal kita ajar, lebih awal anak boleh uruskan diri sendiri. Mungkin masa tu anak umur 3 tahun, 4 tahun atau 5 tahun. Yang penting kena pantau sekali-sekala masa mereka mandi tu. Kalau tak, berjamlah mereka dalam tandas main air.
TAPI JANGAN SAMPAI TAK PERCAYA SUAMI LANGSUNG

Cuma, saya faham kadang ada kerisauan seorang ibu bila bapa uruskan anak perempuan. Maklumlah macam-macam kes pedo yang kita dengar sekarang ini. Risau tu ok, cuma jangan sampai tak percaya suami sendiri. Kita lebih kenal suami kita.
Sebenarnya bila suami uruskan anak lelaki atau perempuan masa kecil, hubungan bapa dan anak tu akan lebih akrab. Sebab bonding dah bermula dari awal.
Jika tuan puan nak belajar lagi bab ni, segera dapatkan karya Tuan Akhi Fairuz berjudul Formula Mudahnya Mengajar Pendidikan Seksualiti Kepada Anak Sendiri. Bukan ebook saja yang kalian dapat, bahkan akan berikan sekali rakaman webinar untuk anak-anak.
Bahkan ada rakaman forum parenting yang melibatkan Dr Rozanizam Zakaria, Cikgu Mohd Fadli Salleh dan Puan Wawa Shauqi. Kemain eksklusif begitu.
Sumber: Taufiq Razif


Ayah Ini Kongsi Tips Didik Anak Hafaz Al-Quran Ikut Cara Ustaz Khairul Anuar Basri

Setiap ibu bapa pasti mengimpikan anak yang boleh menghafaz al-Quran dengan lancar. Bak kata pepatah, “melentur buluh biarlah dari rebungnya”.Ini adalah perkongsian oleh seorang ayah mengenai tips mendidik anak kecil menghafaz Al-Quran oleh Ustaz Khairul Anuar Basri.

“Ni ilmu yang Ustaz Khairul Anuar Basri kongsi pada saya tentang cara nak didik anak kecil hafaz Al Quran
9 tips mudah dan hebat, macamana kita boleh didik anak-anak kecil menghafaz Al-Quran.

1.Bagi anak-anak yang sudah tahu membaca Al-Quran, betulkan bacaan mereka mengikut tajwid.

Ini sangat penting kerana hafazan yang pertama kali dibuat mengikut tajwid yang betul akan menyebabkan hafazan mereka tepat setiap saat dan tidak perlu usaha untuk memperbetulkannya lagi.
2.Setelah dibetulkan tajwid bacaan mereka, mula menghafaz menggunakan teknik yang pelbagai.
Mungkin mereka membaca sendiri berulang kali, atau mereka juga boleh dibantu oleh audio bersama-sama.
3.Peruntukkan masa dan target berapa ayat yang mesti dihafaz oleh anak-anak dalam sehari.
Ibu bapa boleh memantau secara santai proses menghafaz mereka.

4.Uji hafazan (tasmik) anak-anak setiap kali selesai setiap sesi.
Untuk memastikan mereka berjaya menghabiskan tugasan yang diberi.
5.Sebelum berpindah ke ayat yang baru, uji hafazan mereka yang terdahulu untuk memastikan mereka masih ingat.
Ujian ini boleh di selang seli juga ketika perlu.
6.Untuk ulangkaji, gunakan juga CD dan pasang bila menaiki kereta.
Biasanya, anak-anak secara automatik akan terus membaca bersama kerana mereka telah hafaz.

7.Bagi anak-anak yang belum mahir membaca, boleh gunakan CD sebagai alat bantuan menghafaz.
Pastikan CD itu mempunyai bacaan yang standard panjang pendek harakatnya demi menjamin kualiti hafazan anak-anak.
8.Guna kaedah ulangan dan semakan (i’adah).
Sama seperti di atas untuk mengukuhkan hafazan.
9.Kaedah di atas akan lebih berkesan jika anak-anak turut didedahkan dengan pertandingan hafazan.
Jadi, galakkan anak-anak untuk menyertainya walaupun bukanlah menjadi target untuk mendapat nombor teratas.

Dalam masa yang sama, ibu bapa mesti lah terus menerus pantau anak menghafaz.
Sumber: Taufiq Razif


Ayah Kecewa Tubuh Anak Penuh Luka & Ada 8 Kesan Gigitan Lepas Pulang Pusat Asuhan

Seperti mana kita tahu, kes kecederaan dan penderaan sering kali berlaku di taska atau pusat jagaan. Hal ini menyebabkan ibu bapa lebih risau dan sedih untuk menghantar mereka ke pusat jagaan.
Begitulah yang dirasakan oleh seorang bapa dan meluah rasa kecewa di laman Facebooknya apabila anak yang ditinggalkan di pusat jagaan pulang dengan kecederaan di anggota badan.

Baca juga: [VIDEO] Anak Demam On Off Selama 2 Bulan, Rupanya Dijangkiti Virus RSV
AYAH KECEWAN TUBUH ANAK PENUH LUKA & ADA 8 KESAN GIGITAN

Menerusi luahan hati yang dimuat naik oleh Bakti Zakaria, dia meluahkan rasa kesal dan tidak puas hati terhadap pusat jagaan anaknya kerana tubuh si kecil itu dipenuhi dengan kesan kecederaan.

Anak baru 10 bulan, Staff ada 3 orang termasuk pengurus tapi pengurus jarang ada. Budak ada dekat 20 orang. Bila tanya masa nak masuk taska tu kemain cakap 1 cikgu 3 baby je dia jaga.
Dah lah waktu kecederaan tak beritahu. Boleh tahu pun waktu balik. Kalau ambil anak lambat hari itu tentu anak kena tahan sakit lagi lama. Tak bertanggungjawab langsung.

Jelasnya lagi, terdapat juga kesan gigitan di bahagian pipi dan tangan kanak-kanak berusia 10 bulan itu selain kesan jatuh.
8 kesan gigitan. Di pipi kanan kesan macam jatuh, pipi kiri kesan kena gigit. Telinga tak pasti kena gigit atau kena benda lain tapi berdarah. Di belakang telinga bahagian kepala ada kesan gigit juga. Tangan kanan 4 kesan gigit, tangan kiri 1 kesan gigit.
Lebih mengecewakan, si bapa tidak dapat melihat rakaman kamera litar tertutup (CCTV) daripada pihak taska kerana bil internet sudah tidak dibayar selama dua bulan.

Lepas tu bila berlaku kecederaan pada budak, nak tengok CCTV kata tak bayar internet dah 2 bulan. Ni bukan jaga dengan baik. Ni biarkan seperti haiwan yang duduk dalam sangkar lepas je nak jadi apa. Ini nyawa manusia jangan rasa taska YB boleh buat apa sahaja.
Kejadian tersebut sudah dilaporkan kepada pihak polis dan sedang menunggu keputusan daripada Jabatan Kebajikan Masyarakat. Posting tersebut sudah tentunya mendapat perhatian netizen yang turut tidak berpuas hati dengan apa kejadian malang itu.
Sumber: Facebook Bakti Zakaria


Ayah Kongsi Cara DIY Playhouse Anak-Anak, Boleh Jadi Tempat Rehat

Kanak-kanak dan permainan pasti tidak dapat dipisahkan. Ada sahaja idea-idea mereka yang timbul untuk memenuhi masa lapang ketika di rumah.  Kalau dulu boleh bermain di taman perumahan namun kini dengan kes harian Covid-19 yang begitu tinggi menyebabkan mereka terpaksa duduk di rumah sahaja.
Apa kata anda cuba bina playhouse sendiri untuk anak-anak? Lebih jimat dan pasti berpuas hati dengan hasil sendiri. Mari kami kongsikan cara-cara membuat playhouse untuk anak-anak bermain di rumah.

Baca juga: [VIDEO] Ibu Hasilkan Alas Kaki Guna Plastik Beli-Belah, Kreatif!
PLAYHOUSE DIY SESUAI UNTUK ANAK-ANAK MAIN DI RUMAH
Anak-anak request nak playhouse, nak beli yang dah siap mahal. Cuba buat sendiri lebih murah sambil-sambil asah skil bertukang.
Banyak idea dan tips dapat dari ahli group ini, mohon halalkan semua ilmu yang saya dapat. Saya kongsikan balik step by step saya buat playhouse ini di ruang setiap gambar.
Kita semua boleh buat, cantik tak cantik tak penting di mata anak-anak. Anak-anak dapat tempat untuk bermain petang-petang pun dah cukup gembira.
Semoga bermanfaat guys!

1. Buat rangka dengan kaytu 2×2. Lebar empat kaki, panjang 6.5 kaki dan tinggi 5 kaki.

2. Pasang playwood 18mm dan buat tangga. Guna kayu palet tutup bahagian atas dinding.

3. Undercoat pada bahagian yang perlu dicat untuk memudahkan dan hasil cat lebih kemas.

4. Pasang shera plank. Overlap 20mm antara dua keping shera.

5. Cat semua bahagian dan siap sedia untuk pasang atap.

6. Susun atap genting dan lapik batu bata untuk menjaga kaki tiang. Siap satu playhouse untuk anak-anak.

Cantik kan? Bolehlah anak-anak makan petang di situ atau bermain bersama adik-beradik mereka.
Sumber: Sadiqin Sulong Via Tukang Apa Hari Ini